Nahna Voice Center

Μυϊκός & Λιπώδης Ιστός/Τένοντες/Μεταβολισμός
2024-01-01 - 2024-01-31 | Nahna Voice Center, Μουσών 33, Παλαιό Φάληρο, Αττική, 17562, Greece
Μυικός & Λιπώδης Ιστός/Τένοντες/Μεταβολισμός
Προσφορά Ιανουαρίου 2024
Ατομική Θεραπεία από την Ελίνα-Νάχνα Νικολίτσα
περιγραφή
Καλή χρονιά, υποδεχόμαστε το νέο έτος με τη θεραπεία της χαράς!
Ας δούμε λοιπόν ποια είναι η σχέση της χαράς με το σώμα και που αποθηκεύεται !

Λιπώδης ιστός
Το λίπος προσφέρει την ενέργεια της χαράς στους μύες, μέσω της ενέργειας που τους δίνει. Βοηθά να κυκλοφορούν τα υγρά και οι ορμονικές πληροφορίες στο σώμα. Αντίστροφα, όταν σε έναν άνθρωπο λείπει η χαρά, προσπαθεί να γεμίσει το σώμα του με λίπος. Θέλει να θρέψει τους μυς, και τα όργανά του γιατί δεν είναι ευτυχισμένα. Έτσι λοιπόν μιλάμε για μια σχέση μυϊκής μάζας και λίπους, ώστε να μεταφέρει χαρά στο μυϊκό του σύστημα για να το νιώσει ζωντανό. Αντίστοιχα, οι άνθρωποι που δεν έχουν καθόλου λίπος ή ελάχιστο, είναι οι άνθρωποι οι οποίοι δεν έχουν καθόλου χαρά στη ζωή τους και έχουν μάθει να ζουν χωρίς αυτή.
Ασυνείδητα λοιπόν, το ανθρώπινο σώμα νιώθει ότι το λίπος του δίνει χαρά.

Παχυσαρκία
Το υπερβολικό λίπος όμως είναι όλα όσα δεν αποδεχόμαστε τα οποία απλά τα ανεχόμαστε και τα κουβαλάμε, για αυτό και έχουμε περισσότερη ανάγκη χαράς την οποία προσπαθούμε να δώσουμε στο σώμα με την τροφή. Ο παχύσαρκος χρησιμοποιεί το λίπος σαν ένα είδος ντoπαρίσματος για να δώσει χαρά στους μύες του, οι οποίοι έχουνε νεκρώσει από την ουσία της χαράς της ζωής. Χρησιμοποιεί λοιπόν το λίπος σαν ένα είδος ψυχοφάρμακου για να τονώσει το μυϊκό του σύστημα. Το λίπος λειτουργεί σαν αντικαταθλιπτικό, τελικά!

Ανορεξία / έλλειψη λίπους
Οι άνθρωποι που καίνε το λίπος που τους είναι χρήσιμο, είναι οι άνθρωποι οι οποίοι έχουν αποφασίσει ότι δεν θέλουν πια χαρά στη ζωή τους. Στο πρώτο στάδιο της ανορεξίας συνειδητοποιούν ότι δεν έχουν χαρά, ενώ στο δεύτερο στάδιο ο μυς έχει αποφασίσει να φάει τον εαυτό του, – όχι μόνο να φάει το λίπος που του δίνει χαρά αλλά να φάει και τον ίδιο τον εαυτό του.

Συσσώρευση λίπους ανομοιόμορφα
Το σημείο όπου συσσωρεύεται το λίπος είναι το σημείο όπου λιμνάζει το συναίσθημα του συγκεκριμένου οργάνου.
Παραδείγματα για συσσώρευση λίπους σε:

κάτω κοιλιά: ατονεί η σεξουαλική ενέργεια.
άνω κοιλιά: το άτομο δεν αποδέχεται τον εαυτό του.
μπράτσα: το άτομο νιώθει βαρίδιο στη ζωή του και δεν μπορεί πια να πετάξει, του έχουν κοπεί τα φτερά.
πλάτη: αίσθηση ότι ο εαυτός έχει αλλοιωθεί και ότι ποτέ πια δεν θα είναι το άτομο ίδιο.
μέση: αίσθηση ότι πνίγομαι και προσπαθώ να επιβιώσω.
προγούλι: πρέπει οπωσδήποτε να μιλήσω, να πω αυτά που έχω να πω. Ανικανοποίητη τάση για έκφραση. Μπορεί να έχει βγει από καταπίεση, να μη μιλούσε παλιά ή να μη μιλούσε ποτέ.
γοφούς: πχ σε άνδρες – που δεν είναι στον σωματότυπό τους, είναι η ταύτιση με τη μάνα. Δεν μπορούν να διαχωρίσουν τον εαυτό τους από τη μάνα.
πόδια εσωτερικά: το θέμα είναι «μη με αγγίζεις», σεξουαλική παρενόχληση.
μηρούς: το άτομο νιώθει ότι είναι Ηρακλής στη ζωή του, ότι είναι στιβαρό και ότι πρέπει να πατάει γερά στα πόδια του για να το φοβούνται οι άλλοι.
γλουτούς: έχει ανάγκη από κανάκεμα και να το κάνουν οι άλλοι να νιώθει περήφανο.
γάμπες: είναι η εικόνα αηδίας που έχει σχηματίσει για τον εαυτό του.
παλάμες: δείχνουν ένα τελικό στάδιο συναισθηματικού πρηξίματος, ότι έχει υπερβεί τα όρια αντοχής του συναισθηματικά.
σακούλες των ματιών : υπερβολική ανάγκη για κλάμα , η οποία δεν έχει εκφραστεί.
μάγουλα: βαθιά θλίψη που έχει κρύψει το χαμόγελο και τη χαρά.
πατούσες: το άτομο νιώθει 100 χρονών και νιώθει υπερήλικας , μεγαλύτερος από την ηλικία του.
στήθος: το άτομο έχει την τάση –για τις γυναίκες, να θρέφει , είναι η μητρότητα που δεν μπορεί να αποχωριστεί, έχει ταυτιστεί με τη μητρότητα. Και όταν είναι στους άνδρες είναι ότι δεν μπορεί να αποχωριστεί την μάνα. Είναι αυτονόητο το να θρέφεται από τη μάνα και να γαλακτίζεται ακόμα.
συκώτι: δείχνει μια έκτακτη κατάσταση ανάγκης γιατί το λίπος κάνει το συκώτι να μην λειτουργεί ,οπότε ουσιαστικά ασυνείδητα το άτομο δεσμεύει την ενέργειά του και την υγεία του. Δεν αφήνεται να είναι υγιής.
σπλαχνικό λίπος συνδέεται με τα συναισθήματα, το άτομο νιώθει πάρα πολύ συναισθηματικό, ότι οι άλλοι το καταπιέζουν, ότι ζει μόνο του σε ένα πάρα πολύ σκληρό κόσμο, που πρέπει να επιβιώσει και δεν αντέχει την ίδια του την ευαισθησία και δεν ξέρει πως να ξεφύγει. Προσπαθεί να κρυφτεί.
αρτηρίες : λειτουργεί σαν μικρή ντοπαμίνη που προσπαθεί να περάσει σφαιρίδια χαράς. Οπότε η χοληστερίνη αρχίζει και σχηματίζεται όταν το λίπος που έχει αποθηκεύσει το σώμα δεν δίνει πια χαρά στο σώμα. Άρα χοληστερίνη έχουν τα άτομα τα οποία εκεί που έψαχναν τη χαρά στη ζωή τους δεν την έχουνε βρει και πια δεν μπορούνε να την βρούνε πουθενά

Μυϊκός ιστός
Η μυϊκή μάζα μας βοηθάει να νιώθουμε παρόντες, να έχουμε αντίληψη του εαυτού μας. Έτσι το άτομο που χάνει μυϊκή μάζα, τη χάνει σε περιόδους της ζωής του που νιώθει απών από τον εαυτό του, απών και από τη ζωή.
Το μόνο που χρειάζονται λοιπόν οι μυς για να κινούνται είναι η χαρά, η οποία λειτουργεί ως βενζίνη. Χωρίς χαρά, οι μύες πεθαίνουν.

Συναισθήματα και μύες
Θυμός: σφίγγει
Απογοήτευση: κρεμάει
Χαρά: θρέφει
Λύπη: απενεργοποιεί

Μεταβολισμός
Το θέμα του μεταβολισμού είναι ο ανταγωνισμός με τον ίδιο τον εαυτό. Το εσωτερικό άγχος κάνει το αίμα να μην είναι ευχαριστημένο και να προσπαθεί πάντα να ξεπεράσει τον ίδιο του τον εαυτό. Να φτάσει όσο πιο ψηλά μπορεί το ίδιο στην αποτελεσματικότητά του. Γιατί το οξυγόνο στο αίμα είναι η επιβράβευση ότι τα κατάφερες. Και όσο δεν υπάρχει η επιβράβευση «τα κατάφερα», τόσο το αίμα στρεσάρεται και δεν ανεβάζει τον κραδασμό του! Μία φυσική συνέπεια αυτού, όταν η θερμοκρασία μας ανεβάζει συχνά δέκατα!

Στη θεραπεία:
Διαβάζουμε το μυϊκό και λιπώδη ιστό
Επαναρυθμίζουμε το μυϊκό σε σχέση με το νευρικό , το σκελετό και τις ορμόνες
Βρίσκουμε τον κεντρικό ρυθμιστή και βοηθάμε το μυϊκό να υπακούει στο σώμα .
Γεμίζουμε τον κάθε μυ με την πεμπτουσία ενεργοποίησης
Δουλεύουμε όλους τους μυς, ακόμα και του μυς έκφρασης του προσώπου.
Ενεργοποιούμε το οξυγόνο στο αίμα

Απευθύνεται σε όσους:
Σε όλους προληπτικά ή θεραπευτικά
Νιώθουν Κατατονία / Κατάθλιψη / Κόπωση
Έχουν τραυματισμούς
Δυσκολία κίνησης ή ακινησία
Δεν θέλουν να σηκωθούν από το κρεβάτι, τον καναπέ ή να βγουν από το σπίτι
Έχουν πόνους στους μυς ή τους τένοντες
Παχυσαρκία / ανορεξία
Έχουν δέκατα συχνά

Για την ολοκλήρωση της θεραπείας απαιτούνται 3-4 συνεδρίες ώστε να αξιοποιήσουμε όλες τις πληροφορίες του σώματος. Εάν κάποιος επιθυμεί συγκεκριμένες περιοχές, μπορεί να χρειαστεί 1 ή 2 συνεδρίες.
Η τεχνική γίνεται και online

Διάρκεια μίας συνεδρίας: 50′
Κόστος συνεδρίας: 70 ευρώ /1 συνεδρία 135 ευρώ/2 συνεδρίες (προπληρώνονται στην 1η συνεδρία)
195 ευρώ/3 συνεδρίες (προπληρώνονται στην 1η συνεδρία) 240 ευρώ/4 συνεδρίες (προπληρώνονται στην 1η συνεδρία)

Εκπαιδευτικό Σεμινάριο Κρυσταλλοποίησης του Σώματος / Νοέμβριος 2023
2023-11-25 - 2023-11-26
2ήμερο Σεμινάριο Κυτταρικής Ενεργοποίησης της Υγείας μέσα στο Σώμα

Εκπαιδευτικό Σεμινάριο Κρυσταλλοποίησης του Σώματος
Τεχνική θεραπείας στον εαυτό αλλά και στους άλλους.
Από την Ελίνα-Νάχνα Νικολίτσα ®
25 & 26 Νοεμβρίου
10:00-19:00

Νέα θεραπευτική μέθοδος όπου καθιστά δυνατή την επιστροφή στο σώμα πρωταρχικών πληροφοριών για την υγεία με τη μορφή κρυσταλλικής ενέργειας.
Στην εποχή της Ατλαντίδας, το σώμα, η συνείδηση και το φως αποσπάστηκαν και δεν μπορούσαν πλέον να βιωθούν ως μια ενιαία συνείδηση. Με λίγα λόγια, αποκοπήκαμε από τη σύνδεση μας με το φως. Οι κρυσταλλικές δομές, που ήταν εγγενείς στο σώμα μας ως φως τότε, άρχισαν να μειώνονται. Είναι καιρός οι κρυστάλλινες δομές του φωτός και η συνείδηση στο ανθρώπινο σώμα να ξυπνήσουν και να μεταμορφωθούν.
Στο σεμινάριο μυούμαστε στη μετατροπή της υλικής δομής του σώματος σε κρυσταλλικό φωτός. Το σώμα υποστηρίζεται με κρυσταλλική ενέργεια και ως εκ τούτου είναι σε θέση να ανανεωθεί. Τα κύτταρα θυμούνται την ικανότητά τους να αναγεννούνται.
Η εκπαίδευση οδηγεί στην ανάπτυξη των δικών μας κρυσταλλικών δομών και στη διάλυση ψευδών/λανθασμένων προγραμματισμένων δομών στα διάφορα σώματα. Τα όργανα κρυσταλλοποιούνται, γίνονται ελαφρύτερα και όλες οι δομές των οργάνων προσαρμόζονται στο φως.
Το σώμα μας έχει την ικανότητα να θεραπεύεται, και η δύναμη του αυτή κρύβεται στο γενετικό του κώδικα. Σε αυτό το σεμινάριο, γινόμαστε εμείς ο προγραμματιστής, ενεργοποιώντας αυτή τη μνήμη. Η κυτταρική κρυσταλλοποίηση του σώματος προέρχεται από ένα ανώτερο επίπεδο της θεϊκής ευφυίας από τα ακασικά αρχεία σοφίας του ανθρώπινου σώματος. Μας βοηθά να ανεβάσουμε το φως και τη συχνότητα των κυττάρων μας ώστε να δονούμαστε πέρα από κάθε ασθένεια.
Τι σημαίνει κρυσταλλοποίηση του σώματος; Σημαίνει ότι τα κύτταρα αναγεννιούνται σε τέτοιο βαθμό που τα όργανα θυμούνται ότι είναι αθάνατα, ότι είναι φως. Κάθε όργανο αναγνωρίζει τη θεϊκή καταγωγή του και κουρδίζει στο φως.
Το σεμινάριο προσφέρει ένα ενεργειακό άνοιγμα σε όλα τα επίπεδα της κυτταρικής μνήμης της αθανασίας, της υγείας και τη σωματικής ευφυίας. Ξυπνάει και ενεργοποιεί τη θεϊκή σοφία και γνώση ότι το σώμα έχει φτιαχτεί για να είναι άφθαρτο και αιώνιο, και να συνοδεύει υγιές την ψυχή στη μετάβασή της. Ένα σεμινάριο που ανεβάζει τον κραδασμό του σώματος ώστε να προσφέρει στην αποστολή της ψυχής.
Στο σεμινάριο θα ταξιδέψουμε στις Πηγές του κρυσταλλικού φωτός όπου θα βαπτιστούμε ξανά με τις δυνατότητες αυτοϊασης. Εκεί θα μυηθούν τα τσάκρα και τα χέρια μας στο κρυσταλικό φως ώστε να μπορείτε να προσφέρετε θεραπείες κρυσταλλοποίησης του σώματος στον εαυτό σας και σε άλλους. Στο σεμινάριο μπορούν να συμμετάσχουν όλοι όσοι νιώθουν το κάλεσμα να ενεργοποιήσουν ξανά αυτή τη μνήμη μέσα τους.
Οι Πηγές Φωτός στις οποίες έχουμε πρόσβαση προς το παρόν ως ανθρωπότητα είναι 5:

Η πηγή κάθαρσης συναισθημάτων.
Η πηγή της σωματικής ευφυίας
Η πηγή του κυτταρικού μικρόκοσμου
Η πηγή της αθανασίας
Η πηγή του διακτινισμού της ύλης

Όσοι συμμετάσχουν στο σεμινάριο:

Λαμβάνουν μυήσεις κρυσταλλοποίησης στα τσάκρας και τις παλάμες
Ενεργοποιούν τους κώδικες υγείας τους.
Αφυπνίζουν τη σωματική συνείδηση στον εαυτό τους και σε άλλους
Δημιουργούν κρυσταλλοποίηση στα κύτταρα τους
Μυούνται να προσφέρουν την κρυσταλλοποίηση σε άλλους
Ενεργοποιούν τη θεϊκή μνήμη του σώματος τους
Ενεργοποιούν την κυτταρική μνήμη της αφθαρσίας
Ανυψώνουν το κυτταρικό τους κραδασμό
Δίνουν αποστολή στο σώμα τους να είναι τέλειο
Αναγνωρίζουν πως να ελέγχουν την υγεία τους
Θυμούνται τη σωματική Αθανασία
Θυμούνται τη μετατροπή των κυττάρων τους στο διακτινισμό
Αγαπούν ξανά το σώμα τους

Η ολοκλήρωση του σεμιναρίου πιστοποιείται με την αντίστοιχη βεβαίωση.

Ημερομηνίες : 19 και 19 Νοεμβρίου
Ώρα προσέλευσης: 9:45
Ώρα έναρξης: 10:00
Ώρα λήξης: 19:00 περίπου
Κόστος: 800 ευρώ
Χώρος: Nahna Voice Center, Mουσών 33, Π.Φάληρο
Πληροφορίες : 2109850704, info@nahnavoice.gr

Σημείωση: Όποιος ενδιαφέρεται για online συμμετοχή, παρακαλώ ας με ενημερώσει. Το σεμινάριο μπορεί να δοθεί και διαδικτυακά.

Σεμινάριο Δρόμος προς το Φως / Οκτώβιος 2023
2023-10-14 - 2023-11-05
4ήμερο Εισαγωγικό Σεμινάριο Δρόμος προς το Φως®, by Agni Eickermann
14-15/10 & 4-5/11/2023
από 9:30-18:30

Ο Δρόμος προς το Φως μας υποστηρίζει για να διανύουμε τη νέα Χρυσή Εποχή με περισσότερη ευκολία, ανοιχτή καρδιά και συνείδηση. Στην εποχή που βρισκόμαστε οι άνθρωποι αφυπνίζονται διαρκώς με μία ταχύτητα φωτός που δεν έχει προηγούμενο. Είμαστε όλοι προσκεκλημένοι να πάρουμε την ευθύνη της ζωή μας και να θυμηθούμε το λόγο που είμαστε ενσαρκωμένοι αυτή τη στιγμή στη γη, και τα μηνύματα πια είναι πολλά και ξεκάθαρα. Το δικαίωμα και η δουλειά σου είναι να κάνεις τα πάντα για να είσαι ευτυχισμένος. Να προσφέρεις στον εαυτό σου και στην ανθρωπότητα, το νέκταρ του φωτός που φέρνεις ως ψυχή. Τίποτα άλλο δεν μετράει. Ξέχνα τις παλιές δομές, δεν λειτουργούν πια. Καλωσόρισε τον καινούριο εαυτό που εμφανίζεται, και δώσε το το περιθώριο να ανθίσει, για το καλό όλων μας. Η ατομική αλλαγή εξάλλου είναι ο πυρήνας της ολικής αλλαγής.
Το 4ήμερο αυτό βιωματικό σεμινάριο είναι το πρώτο μέρος της εκπαίδευσης μου στην Αμερική, έχει δοθεί από τον Agni Eickermann και το διδάσκω εξουσιοδοτημένα στην Ελλάδα τα τελευταία 13 χρόνια. Απευθύνεται σε όλους θέλουν να ανακαλύψουν τον Αληθινό τους εαυτό.
Στο σεμινάριο “Ο Δρόμος προς το Φως”:
• σου ανοίγονται πόρτες που δεν θυμόσουν πια ότι υπάρχουν – πόρτες στον εαυτό σου, στην ευτυχία, στην ολοκλήρωση.
• ξεφορτώνεσαι βάρη που κουβαλάς εδώ και ατέλειωτους αιώνες. Τι απελευθέρωση, τι άνοιγμα χωρών, τι χάρη και χαρά!
• πηγαίνεις σε ένα ταξίδι αγάπης, εμπιστοσύνης, αφοσίωσης που σε οδηγεί στον αληθινό σου εαυτό.
• Θυμάσαι με καθαρότητα τη Θεία σου προέλευση βιώνοντας στη Γη το Φως της Ψυχής σου.
• Συνδέεσαι συνειδητά, με τις ιδιαίτερες ικανότητες και ποιότητες που υπάρχουν μέσα σου.
• Έρχεσαι σε επαφή με ανώτερα επίπεδα φωτός που υποστηρίζουν και ενισχύουν το ταξίδι στο δρόμο σου
• Μυείσαι στον διαλογισμό και λαμβάνεις πρακτικές τεχνικές θεραπείας.
• Μαθαίνεις να αναγνωρίζεις και να φροντίζεις τις ενεργειακές σου ανάγκες στην καθημερινότητα.

Ύλη σεμιναρίου
~Συνάντηση με τα προσωπικά μπλοκαρίσματα
~Καθαρισμός, διάλυση, μεταμόρφωση
~Ελαφρότητα και Χαρά
~Λειτουργία, τεχνικές και χαρακτηριστικά των τσάκρας.
~Απελευθέρωση από παλιές συνήθειες
~ Tεχνικές θεραπείας για τον εαυτό και άλλους
~ Επαφή με επίπεδα φωτός και γνώσεις
~Η πρακτική εφαρμογή τους στην καθημερινότητα
~ Συνειδητοποίηση της ευθύνης σας σαν ανθρώπιν ον φωτός
~ Θεραπεία της γης
~Ενότητα με την δημιουργία.
~ Πρόσβαση στην Ακάσα
~ Η αποστολή της ζωής.
Η ζωή σου, διανύοντας τον Δρόμο προς το Φως, θα κυλάει σε μια νέα ροή χαράς και εσωτερικής ευδαιμονίας. Βιώνοντας το Φως σου επιτρέπεις να λάμπει για εσένα, για τον κόσμο για την Γη.

Θεραπεία Στοματικής κοιλότητας & οισοφάγου/ Γεύση
2023-06-01 - 2023-06-30
Θεραπεία στοματικής κοιλότητας & οισοφαγου
Γεύση: Η Πύλη της ηδονής
Προσφορά Ιουνίου 2023
Ατομική Θεραπεία από την Ελίνα-Νάχνα Νικολίτσα
περιγραφή
Η στοματική πύλη είναι η σχέση με τον εαυτό, μαρτυρά την προσπάθεια μας να αναγνωρίσουμε τον εαυτό μας και να φτιάξουμε μία οντότητα ολοκληρωμένη. Τρεφόμαστε με τον αέρα, τρεφόμαστε με την τροφή, προσπαθώντας να γίνουμε όλο και περισσότερο πλήρεις.
Αυτή η πληρότητα όμως μοιάζει να μην ολοκληρώνεται ποτέ καθώς χρειαζόμαστε ασταμάτητα την τροφή και τον αέρα, δημιουργώντας μέσα μας ένα ανικανοποίητο. Αυτός είναι ο λόγος που προσπαθούμε αυτό το ανικανοποίητο να το γεμίσουμε είτε με τροφή είτε τσιγάρο, είτε οτιδήποτε άλλο ξεγελώντας τη γεύση μας ή τον αέρα που αναπνέουμε. Ακόμα και το «χόρτο».
Η στοματική πύλη είναι ουσιαστικά η πύλη της ηδονής, γιατί τα κυριότερα πράγματα που μας κρατάνε στη ζωή είναι το φαγητό και το οξυγόνο που αναπνέουμε. Αυτά τα δύο μας κάνουν να νιώθουμε εξαρτημένοι από αυτά και ποτέ δεν χορταίνουμε, για αυτό και η ηδονή είναι μία αχόρταγη απόλαυση.
Ανοραιξία, λαιμαργία και κάπνισμα
Για όσους έχουν ανάγκη συνέχεια να μασουλάνε κάτι ή να κρατάνε κάτι στο στόμα τους, πχ τσιγάρο, ζούνε ένα ατελείωτο αγώνα θρέψης του εαυτού τους. Υπάρχει μέσα τους ένα βαθύ ανικανοποίητο κενό και νιώθουν ότι ποτέ κανένας δεν θα τους το καλύψει. Όσοι το έχουν ισορροπημένο είναι πιο ρεαλιστές και έχουν πάρει απόφαση πως η ζωή ίσως δεν τους δώσει όλα όσα ονειρεύονται, έχουν συμβιβαστεί με αυτό, και έχουν βρει αυτό τον τρόπο ισορροπίας. Συνήθως είναι άνθρωποι που δεν κάνουν υψηλά όνειρα αλλά μαθαίνουν να απολαμβάνουν το τώρα. Οι άνθρωποι που χρειάζονται συνέχεια επαφή με το στόμα τους, δεν χορταίνουν ποτέ, πάντα θέλουν κάτι περισσότερο, πάντα βάζουν επόμενους στόχους. Αλλά και έχουν μέσα τους μία μόνιμη αναστάτωση του ανικανοποίητου.
Οι ανορεξικοί, έχουν καταλήξει στο συμπέρασμα ότι κανείς δεν τους θρέφει, κανείς δεν τους στηρίζει και αυτό είναι κάτι που δεν μπορούν να το αντέξουν και να το σηκώσουν, και έτσι κλείνουν την είσοδο της ηδονής. Επειδή η ζωή δεν έχει πια νόημα.
Γιατί όμως ονομάζεται πύλη της ηδονής; Γιατί εκφράζει την ανάγκη μας να έχει η ζωή γεύση. Η θρέψη μας συνδυάστηκε με τη γεύση. Αυτό που μας έκανε χαρούμενους ως παιδιά, ή μας απογοήτευε εάν η μαμά μας δεν μας έθρεφε σωστά, ήταν η γεύση. Αυτή είναι η πρωταρχική ηδονή της παιδικής ηλικίας.
Γεύση και ρόλος των σιελογόνων αδένων
Η εξάρτηση από τη γεύση μαρτυρά την ανάγκη να κρατηθούμε στη ζωή από κάτι απολαυστικό, για αυτό πάντα ψάχνουμε να βρούμε τρόπο να απολαμβάνουμε. Οι άνθρωποι που δεν δίνουν σημασία στη γεύση αλλά μόνο στη θρέψη, είναι οι άνθρωποι που θεωρούν ότι δεν μπορούν να βρουν χαρά στη ζωή τους για αυτό και δεν την ψάχνουν μέσω του στόματος.
Το στόμα λειτουργεί λοιπόν ως μία πύλη προς την ηδονή ή ένας εμπόδιο αποχής από την ηδονή. Υπάρχουν άνθρωποι που βρίσκονται στη μέση; Υπάρχουν σπάνια, και αυτοί είναι που μπορούν πραγματικά να ελέγχουν τον εαυτό τους και να βάζουν άλλοτε χαρά, άλλοτε μέτρο στη ζωή τους. Η άλλες ομάδες χρησιμοποιούν είτε μόνο τη χαρά, είτε μόνο το μέτρο.
Κρίσεις πανικού
Σε όσους έχει εμφανιστεί κρίση πανικού έστω μία φορά στη ζωή τους, σημαίνει ότι η σχέση τους με τη ζωή έχει ταρακουνηθεί . Εάν έχουν αποκαταστήσει τη σχέση τους με την κρίση πανικού σημαίνει ότι έχουν αποκαταστήσει τη σχέση τους με τη ζωή. Εάν όχι, τότε δεν εμπιστεύονται τη ζωή.
Στη θεραπευτική διαδικασία αναλύουμε τη στοματική κοιλότητα ως α) είσοδο τροφής, β) είσοδο οξυγόνου. Επίσης διαβάζουμε τα αποτυπώματα από τα όργανα της στοματικής κοιλότητας. Ενδεικτικά παραθέτω τα παρακάτω:
Γλώσσα : Επίσης όργανο της ηδονής, καθώς βοηθά επίσης να εκφραζόμαστε, εκτός από το να ανιχνεύει τη γεύση, είναι επίσης το πιο δυνατό εργαλείο έκφρασης. Σκληρή αφή στη γλώσσα σημαίνει ότι το άτομο έχει σαν καταγραφή πάνω στη γλώσσα του ότι η ηδονή είναι αμαρτία.
Ουρανίσκος (σκληρή-μαλακή υπερώα) : Είναι η καταπακτή προς τον κόσμο της φαντασίας που είναι η μύτη
Απευθύνεται σε :
*Έχουν ανορεξία ή βουλιμία
*Καπνιστές
*Ατομα με δυσκολίες έκφρασης
*Παθήσεις στοματικής κοιλότητας ή γλώσσας
*Υπερβολική σιελόρια (ή υπό συνθήκες) ή στεγνό στόμα
* Ατομα που είναι πολύ επιλεκτικά σε τροφές
*Ατομα με καρκίνο στόματος
* Σε όλους για λόγους αυτογνωσίας
Για την ολοκλήρωση των δύο εισόδων (φάρυγγα για τροφή- λάρυγγα για οξυγόνο) απαιτούνται δύο θεραπείες.
Κόστος 1 συνεδρίας: 70 ευρώ
Κόστος 2 συνεδριών: 130 ευρώ
Η τεχνική γίνεται και online

Διάρκεια κάθε συνεδρίας: 50′

Προγονική Θεραπεία - Προσφορά
2023-03-24 - 2023-04-30
Προγονική Θεραπεία Durga Gotra – Προσφορά
«Ειρήνη στο Χτες – Ειρήνη στο Σήμερα»
Απελευθέρωση από το οικογενειακό κάρμα
Ημερομηνίες προσφοράς
Παρασκευή 24/3
Παρασκευή 31/3
Κυριακή 9/4
Κυριακή 30/4

Παρατηρούμε συχνά στους ανθρώπους πως επαναλαμβάνουν πρότυπα και μοτίβα των γονιών τους, άσχετα με το πόσο μακρυά έχουν προχωρήσει στην πορεία της εξέλιξής τους. Αυτό συμβαίνει επειδή αυτά τα πρότυπα είναι ασυνείδητα, και μας έχουν κληρονομηθεί από την οικογένεια μας.
Κομμάτια των προγόνων μας, όπως της μητέρας μας, του πατέρα μας, της γιαγιάς μας κλπ. μπορούν και κληρονομούνται από γενιά σε γενιά. Επηρεάζουν τις δομές μας και μας κοστίζουν δύναμη. Νιώθουμε ενστικτωδώς ότι δεν είμαστε πραγματικά ελεύθεροι. Αυτά τα αρχέτυπα τα οποία προέρχονται από την καταγωγή μας, επηρεάζουν το παρόν και το μέλλον μας.

Η μέθοδος αυτή έχει δοθεί από τη Durga Holzhauser. Στηρίζεται στο γεγονός ότι όλοι συνδεόμαστε με ένα οικογενειακό σύστημα το οποίο μας επηρεάζει αλλά και επηρεάζουμε. Με την τεχνική αυτή αφαιρούμε την δύναμη από τα αόρατα μοτίβα που μας καθορίζουν και μας προσδιορίζουν, ώστε να απελευθερωθούμε και να ζούμε αυτό που πραγματικά ανήκει στην ψυχή μας. Η Προγονική Θεραπεία απελευθέρωσης από το οικογενειακό κάρμα θεραπεύει την ιεραρχία των γυναικών από μητέρα σε κόρη για 7 τουλάχιστον γενεές και των αντρών από πατέρα σε γιο για 7 τουλάχιστον γενεές και πίσω.

Οι συστημικές θεραπείες της Durga Gotra έχουν ως στόχο, το άτομο να πάρει πίσω την εξουσία από το αόρατο, επειδή αυτά τα κομμάτια ασυνείδητα μας παρασέρνουνε και γίνονται συνδημιουργοί στην ζωή μας, είτε μας αρέσει είτε όχι. Η απελευθέρωση των προγόνων μας, δημιουργεί ελεύθερο χώρο για να αντιμετωπίσουμε το πεπρωμένο μας και να αποδεχτούμε την κληρονομιά μας.
Μέσα από πλήρη συγχώρεση ανοίγει ο δρόμος προς την δική μας δύναμη και αγάπη.

Η Durga Gotra σχετίζεται με την συστημική αναπαράσταση, αλλά λειτουργεί σε σημαντικά υψηλότερο πνευματικό πεδίο και προσφέρει έτσι ένα ισχυρό θεραπευτικό μονοπάτι στο υποσυνείδητο. Δουλεύει τη γραμμή των γυναικών από μητέρα σε κόρη για τις γυναίκες, και τη γραμμή των αντρών για τους άντρες. Τα πρότυπα μας τα έχουμε αντλήσει από αυτή την ιεραρχία γυναικών και αντρών που μας προσδιορίζει.

Η τεχνική διαρκεί 3 ώρες και γίνεται με τη μέθοδο της αναπαράστασης.

Μέθοδος:
Με τη χρήση εκπροσώπων, παρέχεται η προσωπική γενεαλογία 7 γενεές τουλάχιστον πίσω, οι οποίοι συμμετέχουν σε συμβολικό επίπεδο. Κάθε ένας μέσα στον χώρο φέρνει τη δομή του προγόνου που εκπροσωπεί. Η Durga gotra είναι μια εντατική διαδικασία που αρχίζει με την αναγνώριση των σχέσεων και οδηγεί στη συμφιλίωση όλων των μελών της προγονικής γραμμής.

Στόχος:
Η συνάντηση με την αλυσίδα των προγόνων μας, μας οδηγεί σε τροχιές, όπου έχουμε αποθηκεύσει την θηλυκή και την αρσενική μας δύναμη. Έτσι μπορούμε να δεχτούμε την κληρονομιά μας στη Γη και να βαδίσουμε με περισσότερη δύναμη και εμπιστοσύνη, έχοντας ως βάση την ελεύθερη δύναμη από το πεδίο τον προγόνων.
Στην απελευθέρωση των προγονικών γραμμών στόχος είναι, να συναντήσουμε τα μέλη της αλυσίδας τον προγόνων μας, με τα οποία νιώθουμε ασυνείδητα ενοχικά και μας παρασύρουν σε επαναλαμβανόμενα μοτίβα.

Πρόσβαση αναγνώρισης στις δομές και τα Πρότυπα.
Κλειδιά για την απελευθέρωση των προγόνων.
Απελευθέρωση του κληρονομικού αμαρτήματος.
Απελευθέρωση από αστρικές διαθήκες.
Προσωπικότητες κλειδιά στις αλυσίδες τον προγόνων, οι οποίες κρατούν την κληρονομιά μας.
Κωδικοποίηση της φυσικής σφραγίδας της προγονικής καταγωγής.

Η τεχνική γίνεται μία φορά και δεν χρειάζεται επανάληψη, εκτός εάν κάποιος το επιθυμεί.

Η προσφορά ισχύει για τις 4 άνωθεν ημερομηνίες και η κράτηση θέσης γίνεται με προκαταβολή . Οι ώρες για όλες τις ημερομηνίες είναι 18:00-21:00

Εκπαίδευση Συμβούλου Αλφα Τσι (ACC Training) / Μάρτιος 2024
2023-03-22 - 2023-03-25
15ήμερο Εκπαιδευτικό Σεμινάριο Άλφα Τσι Σύμβουλος®, by Agni Eickermann

1ο μέρος 22 έως και 25 Μαρτίου 2024, ώρες 10:00-19:00
Το 2ο και 3ο μέρος θα προγραμματιστούν βάση της διαθεσιμότητας όλων των συμμετεχόντων
Αυτή η εκπαίδευση απευθύνεται σε όσους έχουν ολοκληρώσει το σεμινάριο Path into Light® (Δρόμος προς το Φως) και επιθυμούν να εκπαιδευτούν ως Ενεργειακοί Σύμβουλοι θεραπευτές. Μετά από την αποφοίτηση, μπορείτε να χρησιμοποιείτε τις γνώσεις που έχετε αποκτήσει ως κύρια ή δευτερεύουσα απασχόληση.
Η εκπαίδευση αυτή ξεκινά μέσα από μια διαδικασία αναδρομής στην αρχή της ζωής, μέσα από την οποία ενοποιούνται όλα τα «ξεχασμένα» κομμάτια της ψυχής, ενώ ενεργοποιούνται, αφυπνίζονται και έρχονται στην επιφάνεια της συνείδησης ικανότητες, γνώσεις και πληροφορίες που υπάρχουν βαθιά μέσα σε κάθε άνθρωπο και που ξεχάστηκαν, στην εποχή της πολικότητας.
Η εκπαίδευση των συμβούλων Alpha Chi είναι μια πρακτική εκπαίδευση, στην οποία θα ζήσετε άμεσα και θα εφαρμόσετε αμέσως στην πράξη τις γνώσεις που αποκτήσατε. Οι εξετάσεις που γίνονται στο τέλος της εκπαίδευσης δίνουν το δικαίωμα στους επιτυχόντες να φέρουν τον τίτλο του «Συμβούλου Alpha Chi», με πιστοποίηση από τον Agni Eicekrmann .

Θεραπεία Δέρματος
2023-03-01 - 2023-03-31
Θεραπεία δέρματος
Προσφορά Μαρτίου 2023
Ατομική Θεραπεία από την Ελίνα-Νάχνα Νικολίτσα
περιγραφή
Δέρμα: ο οίκος της ψυχής μας
Το Δέρμα δείχνει αν τον εαυτό μας τον στολίζουμε και τον φροντίζουμε, όπως στολίζουμε τον οίκο μας… με κουρτίνες, χρώματα κλπ.
Μέσα στην υπόφυση υπάρχει ένας ολόκληρος κόσμος με όλες τις πληροφορίες του γιατί το δέρμα μας ασθενεί. Γιατί όμως είναι στην υπόφυση; Η πνευματική υπόσταση του δέρματος είναι το σπίτι της ψυχής μας. Το δέρμα είναι ο έξω φλοιός του σώματος. Το σώμα μας είναι το σπίτι της ψυχής μας, άρα το δέρμα είναι ο «σοβάς» του σπιτιού μας. Γι’αυτό λοιπόν βρίσκεται στην υπόφυση, γιατί το σώμα αντιλαμβάνεται το δέρμα σαν οίκο της ψυχής. Έτσι λοιπόν στον οίκο της ψυχής φαίνεται το φως , αλλά φαίνεται και το σκοτάδι. Φαίνεται η δύναμη , αλλά φαίνεται και η αδυναμία. Φαίνεται το παρελθόν, αλλά φαίνεται και το μέλλον. Βλέπεις την τάση ενός δέρματος και μέσα από το δέρμα βλέπεις τι έχει περάσει το άτομο. !
Το δέρμα δεν μαρτυρά απλά την προσωπικότητά μας, δεν είναι καθόλου αυτό. Αυτό είναι πολύ επιφανειακή εκδοχή. Μαρτυρά το πως συμπεριφερόμαστε εμείς στα του οίκου μας, στον εαυτό μας. Πως φροντίζουμε τον εαυτό μας. Πως αντιλαμβανόμαστε τον εαυτό μας, αν αντιλαμβανόμαστε τον εαυτό μας… Αν αφήνουμε τον εαυτό μας να αρρωσταίνει… Πχ, η λεύκη μαρτυρά ότι δεν θέλουμε να βλέπουμε την αλήθεια σε κάποια πράγματα. Είναι κώδικας 01. Ένα βλέπω, 0 δεν βλέπω. Και αυτό, το 1 είναι πχ το κανονικό δέρμα και το 0, το άσπρο – η λεύκη, είναι το ακριβώς αντίθετο. Παντελής έλλειψη όρασης, οπτικής. Δερματικά όπως ιχθύαση – τα «λέπια» που κάνει το δέρμα, είναι πολύ θλίψη που έχει συσσωρεύσει το άτομο, όχι από τη ζωή του, από το εξωτερικό του περιβάλλον, ή θλίψη άλλων ανθρώπων, που δεν κατάφερε να περάσει στο σώμα του και έμεινε να το συγκρατεί το δέρμα του. Μύκητες, δερματικά, κοκκινίλες, ξερά δέρματα και όλα αυτά τα δερματικά, είναι η δυσκολία αποδοχής του εαυτού. Ένα δέρμα που μπορεί να «κρεμάει», παραπάνω από το φυσιολογικό της ηλικίας του, είναι γιατί το άτομο προσπαθεί να παραβιάσει πολύ τα όρια του εαυτού του και πάντα να επεκτείνεται. Βιάζεται δηλαδή. Και συναισθηματική επέκταση και ενεργειακή. Ένα σφιχτό δέρμα, τραχύ, μαρτυρά ένα συγκρατημένο άνθρωπο και πολλές φορές διστακτικό και καχύποπτο σε διάφορες αποχρώσεις.
Στη θεραπεία διαβάζουμε κάθε επιφάνεια του δέρματος, αναπλάθουμε, και στα αρχέτυπα του βρίσκουμε τη ρύθμιση του μέσω της υπόφυσης. Επίσης αναπλάθουμε με την πεμπτουσία του δέρματος που μοιάζει σαν υαλουρονικό λάμψης.

Η τεχνική γίνεται και online

Διάρκεια συνεδρίας: 50 λεπτά
Κόστος συνεδρίας: 65 ευρώ

Θεραπεία οστών/αρθρώσεων/μυελού
2023-02-01 - 2023-02-28
Θεραπεία οστών/αρθρώσεων/μυελού
Προσφορά Φεβρουαρίου 2023
Ατομική Θεραπεία από την Ελίνα-Νάχνα Νικολίτσα
περιγραφή
Οστά:Τα οστά λειτουργούν για εμάς προστατευτικά, μας μεταφέρουν το μήνυμα «είμαι εδώ για εσένα, μην φοβάσαι». Ο θεός μας έδωσε τα οστά για να μας προστατεύουν. Αλλιώς θα ήμασταν μαλάκια, δεν θα μπορούσαμε να κάνουμε τίποτα, δεν θα μπορούσαμε να χτίσουμε τη ζωή μας. Τα οστά λοιπόν εκφράζουν το πως έχουμε χτίσει τη ζωή μας μέχρι τώρα! Αν η ζωή μας ήτανε «το γεφύρι της Άρτας», η ίδια ενέργεια («πέφτω-σηκώνομαι») μεταφέρεται στα οστά.Είναι καθαρά στην επιλογή της ψυχής να σχηματίσει τα κόκκαλα που επιθυμεί, γιατί τα κόκκαλα συνδέονται και με τη δομή της ίδιας της ζωής. Γιατί τα κόκκαλα εκφράζουν την αγάπη στον εαυτό. Την ώρα όπου μία ψυχή αναπτύσσει σώμα μέσα στη μήτρα και αντιλαμβάνεται την ύπαρξη της με αγάπη, (σε αυτό συνεισφέρει η συναισθηματική κατάσταση της μητέρας), αποφασίζει να φτιάξει δομή ισχυρή έτσι ώστε να μπορεί να βιώνει τη ζωή και τον εαυτό της με αγάπη.Άτομα τα οποία γεννιούνται ή εμφανίζουν παθήσεις των οστών, είναι ψυχές οι οποίες έρχονται να δουλέψουν την αποδοχή του εαυτού μέσα από το σκληρό τρόπο του ακρωτηριασμού ή της παραμόρφωσης. Δεν είναι ότι δεν αγαπούν τον εαυτό τους αλλά έρχονται να δουλέψουν αυτό το κομμάτι. Έτσι, όσο μεγαλύτερη αγάπη παίρνει ένα μωρό στην κοιλιά της μαμάς, τόσο πιο ισχυρά κόκκαλα κάνει, και τόσο πιο πολύ ο μυελός μέσα στα κόκκαλα του μεταφέρει το μήνυμα ότι «η ζωή είναι αγάπη». Όσο ελλιπής είναι αυτή η πληροφορία μέσα στο μυελό, τόσο το άτομα καλείται να αποδείξει στον εαυτό του ότι τον αγαπά. Είναι μία σχέση κόντρας με τον εαυτό, η οποία πρέπει να συμφιλιωθεί.Μυελός των οστώνΟ μυελός είναι η ένεση που έχει κάνει ο θεός μέσα στα οστά μας, για να νιώθουμε «τη ζωή στο μεδούλι μας». Χωρίς το μυελό των οστών, συρρικνώνονται τα οστά αλλά συρρικνώνεται και η ψυχή. Για αυτό ο κόσμος που χάνει την ουσία της ζωής μεγαλώνοντας, εμφανίζει οστεοπόρωση.Όταν τώρα κατά τη διάρκεια της ζωής κάποια κόκκαλα σπάνε, σημαίνει ότι το άτομο έχει απομονωθεί από ένα κομμάτι του εαυτού του γιατί έχει δώσει σημασία σε κάτι άλλο.Ο μυελός των οστών συνδέεται λοιπόν με το θέμα της στέρησης. Αρθρώσεις:Κάθε άρθρωση έχει ένα κλειδί και ένα μυστικό. Και κάθε άρθρωση κλειδώνει ή ξεκλειδώνει μια ποιότητα.Λεκάνη:Έχει το θέμα: «Ισορροπώ στη ζωή». Εάν η λεκάνη πάθει κάτι σημαίνει ότι έχουμε χάσει την εμπιστοσύνη στη ζωή και δεν ξέρουμε από που να πιαστούμε. Κλείδες :Κρύβουν το πιο κρυμμένο μας θέμα και παρόλο που είναι τόσο κοντά στην καρδιά δεν μπορούμε να το ανακαλύψουμε γιατί είναι κλειδωμένο. Ωστόσο το θέμα αυτό είναι τόσο οφθαλμοφανές που συνήθως το ξέρουν οι άλλοι αλλά όχι εμείς! Η θεραπεία αποτελείται από 6 στάδια:α) Συνδέουμε τη λεκάνη με κάθε οστό του σώματος και ισορροπούμε την κουνταλίνιβ) Διαβάζουμε κάθε οστό και το συνδέουμε με το αρχέτυπο του και στη συνέχεια με τη Θεϊκή Δύναμη. Η Δύναμη δεν είναι μια ενέργεια, δεν είναι μια κατάσταση, είναι μια πεμπτουσία. Είναι σαν ενισχυτικό ύπαρξης. Δεν είναι ψυχική δύναμη, δεν είναι σωματική, είναι Δ Υ Ν Α Μ Η. Σαν να λέμε είναι αρχέτυπο, είναι πύλη, είναι πηγή. Σε κάνει να νιώθεις γίγαντας, δίνει ορμή, δίνει δύναμη στο σώμα. γ) Συνδέουμε τον κάθε σπόνδυλο ξεχωριστά με το θεϊκό Κραδασμό και ενεργοποιούμε το ασβέστιο.δ) Ξεκλειδώνουμε κάθε άρθρωση και διαβάζουμε το μυστικό μήνυμα που έχει για τον άνθρωπο. Εν συνεχεία τη συνδέουμε με το αρχέτυπο της.ε) Στο σώμα υπάρχει μία πύλη την οποία ανοίγουμε και γεμίζουμε με την πεμπτουσία τον μυελό των οστών.στ ) Σύνδεση οστών με ιστούς, μυς και δέρμα ώστε να γίνουν σύμμαχοι και να συνεργάζονται.Αυτό προσδίδει μία πληρότητα με τον εαυτό, «τι ωραία περνάω με τον εαυτό μου». Δίνει μία αίσθηση Θεϊκής Πληρότητας. Πχ τα ρίγη που νιώθουμε στο σώμα όταν περνάμε ωραία, είναι ένα σήμα ότι εκείνη τη στιγμή ενεργοποιείται η ουσία του μυελού. «Ανατριχιάζω μέχρι το μεδούλι» δεν λέμε; Δίνει μία αίσθηση νιρβάνας και ουσιαστικά μας συνδέει με τη Θεϊκή πεμπτουσία που υπάρχει μέσα μας για αυτό λέμε, ότι ο Θεός δεν είναι έξω, είναι μέσα μας. Οστεοπόρωση:Η οστεοπόρωση έρχεται, στο σημείο της ζωής όπου αφηνόμαστε και λέμε «τα έχω καταφέρει», -στην καλύτερη περίπτωση, αν ένας άνθρωπος το πει στη ζωή του. Αλλά και πάλι αυτό του δημιουργεί μια παραίτηση. Στην χειρότερη περίπτωση, που ένας άνθρωπος πει – «δεν τα έχω καταφέρει», είναι ακόμα χειρότερη η οστεοπόρωση, γιατί η οστεοπόρωση είναι ένα σαράκι ψυχικό-ενεργειακό, που τρώει το οστό, προετοιμάζοντας τον άνθρωπο σιγά-σιγά να εγκαταλείψει το σώμα του.Στις γυναίκες, ο μυελός των οστών στην υγιή του μορφή, δίνει μία υπερφυσική δύναμη. Έτσι λοιπόν όταν μία γυναίκα μπαίνει σε κλιμακτήριο, η οστεοπόρωση της δίνει την αίσθηση ότι δεν μπορεί να θρέψει τον εαυτό της. Εκεί λοιπόν η γυναίκα έχει δύο επιλογές. Η να μάθει να αγαπά τον εαυτό της ακόμα περισσότερο, οπότε θα νικήσει την οστεοπόρωση, ή να εγκαταλείψει, οπότε η οστεοπόρωση θα τη νικήσει. Μιλάμε λοιπόν για μία μάχη στο σώμα όταν έρχεται η οστεοπόρωση. Είναι μία πρόκληση αυτό για τη γυναίκα.Οι γυναίκες δεν πρέπει να στεναχωριόμαστε που μας σταματάει η περίοδος, γιατί εκεί είναι που σε καλεί το σύμπαν να γίνεις σοφός!Οστεοπενία:Οπότε το μεδούλι συμπυκνώνεται και το μεδούλι σταματάει να θρέφει το κόκκαλο στην οστεοπενία. Αυτό συμβαίνει γιατί ο άνθρωπος έχει αδειάσει από οτιδήποτε τον γεμίζει με αγάπη. Είναι η πλήρης απογοήτευση από τα πάντα, νιώθει ότι τίποτα δεν μπορεί να τον θρέψει, οπότε αρχίζει και φθίνει. Θεωρώ ότι όλα φθίνουν στο σώμα από την κατάσταση του μυελού των οστών, γιατί είναι το μεδούλι που θρέφει το κόκκαλο, και το κόκκαλο στηρίζει τους μυς και τους ιστούς. Οι άνθρωποι λοιπόν με οστεοπενία είναι σαν άδειοι από αγάπη και δεν μπορούν ούτε να νιώσουν ούτε να εισπράξουν αγάπη από τίποτα στη ζωή τους. Σε ποιους απευθύνεται: Σε όλους, προληπτικά ή θεραπευτικάΕπανάληψη θεραπείας: Η ολοκλήρωση της θεραπείας απαιτεί 3- 4 θεραπείες, καθώς τα στάδια είναι πολλά και η επιφάνεια εργασίας μεγάλη (πολλά οστά, πολλοί σπόνδυλοι κλπ)
Η τεχνική γίνεται και online

Διάρκεια συνεδρίας: 50′
Κόστος συνεδρίας: 65 ευρώ /1 συνεδρία 180 ευρώ/3 συνεδρίες (προπληρώνονται στην 1η συνεδρία) 230 ευρώ/4 συνεδρίες (προπληρώνονται στην 1η συνεδρία)

Ο ήχος της Φώτισης - Χρυσή Τάρα / Σεμινάριο για γυναίκες
2022-06-11 16:00 - 19:00 UTC
Divine women shamanism
7ο μέρος: Ο ήχος της φώτισης- Χρυσή Τάρα

11 Ιουνίου 2022
16:00-19:30
«Η αφοσίωση οδηγεί στη φώτιση»
‘Eνας κύκλος αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Η χρυσή Τάρα κρατάει τον ήχο της φώτισης. Ο ήχος της φώτισης περιλαμβάνει ηχητικούς σπόρους ώστε να ανθίσει και να καρπίσει μέσα μας στην κατάλληλη στιγμή και στον κατάλληλο χρόνο όλες τις ποιότητες που χρειαζόμαστε για να νιώθουμε ολοκληρωμένοι. Αυτό είναι το μεγαλύτερο δώρο και για αυτό και η χρυσή Τάρα έρχεται στο τελευταίο στάδιο της γυναικείας φώτισης.
Η χρυσή Τάρα ανοίγει το δρόμο προς τους ουρανούς και με τον ήχο της μας απελευθερώνει μας κάνει ολοκληρωτικά ελεύθερους. Ανοίγει για μας την πύλη της φώτισης, όπου φώτιση είναι η πλήρης ελευθερία του ουρανού, η πλήρης κατάκτηση και γνώση, είναι η πρόσβαση στους ουρανούς. Με το χρυσό αυτό ήχο ξεκλειδώνει τις πόρτες του ουράνιου ηχητικού παραδείσου της ψυχής μας. Ο ήχος αυτός είναι ένας δρόμος για να κατακτήσουμε όλα όσα ονειρεύεται η ψυχή μας στην κατάλληλη χρονική στιγμή.
Για να φτάσει κάποιος στα πόδια της χρυσή Τάρα χρειάζεται αφοσίωση, και μόνο οι πραγματικά αφοσιωμένοι θα λάβουν αυτό το δώρο.
Στο σεμινάριο αυτό θα μας δείξει τους δρόμους που μπορεί να διαβεί η ψυχή μας και θα μας βοηθήσει να επιλέξουμε το δρόμο που οδηγεί στην δική μας φώτιση. Ανοίγει ολοκληρωτικά τους ουρανούς για να αγγίξουμε το φως, για αυτό ο ήχος της φώτισης λέγεται ο ήχος της αφοσίωσης. Μόνο μέσα από την αφοσίωση και την πίστη, την αποδέσμευση, έχοντας δουλέψει βασικά κομμάτια του εαυτού μας, ανοίγονται οι πύλες της ουράνιας φώτισης της ψυχής μας. Για αυτό, το σεμινάριο αυτό περιλαμβάνει 2 ήχους , τον ήχο της αφοσίωσης τον οποίο μας δίνει η Τάρα και μας δονεί, ώστε να ανοίξει ο ήχος της φώτισης, να μπορούμε δηλαδή να μπούμε στην κεντρική παραδεισένια πύλη των ήχων της φώτισης. Μπαίνοντας ολοκληρωτικά στον ήχο της φώτισης, εγγυάται για εμάς ότι μέσα στην ψυχή μας οι ήχοι αυτοί θα μας κατευθύνουν για πάντα. Ότι ο δρόμος της φώτισης γίνεται για μας μία εσωτερική λαχτάρα και κατεύθυνση. Ο ήχος της φώτισης που υπάρχει εκεί στον ουρανό και η Τάρα μας ανοίγει την πρόσβαση, θα καλεί για πάντα την ψυχή μας, ώστε μέσα μας να γνωρίζουμε πάντα τον τελικό προορισμό, ως μονόδρομο, ως ευθεία πορεία ζωής.
Για όποιον επιθυμεί τη φώτιση, ο ήχος αυτός είναι από τα πολυτιμότερα δώρα που θα μπορούσε να χαριστεί από τους ουρανούς. Η τάρα είναι εκεί, μας περιμένει και μας χαμογελά και μας λέει ότι χρειάζεται μόνο να το επιθυμούμε και μόνο να το πιστέψουμε.
Κόστος 150 ευρώ

Ο ήχος της Απεξάρτησης- Μαύρη Τάρα / Σεμινάριο για γυναίκες
2022-05-14 16:00 - 19:30
Divine feminine seminar
6ο μέρος: Ο ήχος της απεξάρτησης- Μαύρη Τάρα
Σάββατο 14 Μαϊου 2022
16:00-19:30
‘Eνας κύκλος 7 αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Η μαύρη Τάρα μας βοηθά να κλείσουμε όλα τα παλιά κεφάλαια και να καταλάβουμε ότι η δύναμη μας δεν είναι μόνο στην καινούρια αρχή αλλά σε ένα ολοκληρωμένο και συνειδητοποιημένο κλείσιμο ανοιχτών κεφαλαίων στη ζωή μας. Αναγνωρίζει ότι αυτά με το πέρασμα των ενσαρκώσεων έχουν γίνει πια δύσκολα διαχειρίσημα, αναγνωρίζει την πολυπλοκότητα της συνείδησης που χρειαζόμαστε οι άνθρωποι στη γη και μας βοηθά να στο να τα τακτοποιήσουμε όλα ταυτόχρονα αρκεί να είμαστε αποφασισμένοι και να ζητάμε τη βοήθεια της. Μας λέει ότι εκείνη μπορεί να το αναλάβει για εμάς, αρκεί αν πάρουμε τη δέσμευση ότι πραγματικά θέλουμε να προχωρήσουμε στο φως.
Ο ήχος της απεξάρτησης μας βοηθά να συνειδητοποιήσουμε ότι χάνουμε πολύτιμη δύναμη μένοντας και όντας προσκολλημένοι στο παλιό. Μας βοηθά να καταλάβουμε πόση ενέργεια μας καταναλώνουν τα ανοιχτά κεφάλαια, πόσο χάνουμε πραγματικά τη δύναμη μας σε αυτά. Μας βοηθά να ξεφορτώσουμε όλα τα παλιά μπαγκάζια που κουβαλάμε, και από αυτή τη ζωή και από άλλες ενσαρκώσεις. Και ταυτόχρονα ο ήχος της απεξάρτησης φέρνει πίσω όλα τα κομμάτια που παραδώσαμε από το φως μας όντας προσκολλημένοι στις εξαρτήσεις. Η μαύρη τάρα μας βοηθά να καταλάβουμε ότι σε κάθε προσκόλληση έχουμε χάσει κομμάτια του εαυτού μας και αυτά τα κομμάτια μας βοηθά και μας τα φέρνει πίσω.
Στο σεμινάριο αυτό μας εξηγεί και μας αποκωδικοποιεί τους λόγους και γιατί δεχτήκαμε να αφήσουμε αυτά τα κομμάτια. Τυλίγοντας μας με τον ήχο της απεξάρτησης μας βοηθά να καταλάβουμε γιατί παραιτηθήκαμε, και μας εξηγεί ότι πίσω από την εξάρτηση βρίσκεται η παραίτηση του εαυτού. Η δύναμη απαιτεί ολοκλήρωση. Η ολοκλήρωση σημαίνει δύναμη. Η εξάρτηση είναι ακριβώς το αντίθετο. Είναι διάλυση, μοίρασμα, εξουθένωση.
Η μαύρη τάρα έρχεται πριν τη χρυσή Τάρα γιατί η απεξάρτηση είναι το προστάδιο της φώτισης.
Κόστος 150 ευρώ

Ο ήχος της συνύπαρξης - Κίτρινη Τάρα / Σεμινάριο για γυναίκες
2022-04-16 16:00 - 19:30
Divine women shamanism
5o μέρος: Ο ήχος της Συνύπαρξης – Κίτρινη Τάρα
Σάββατο 16 Απριλίου 2022
16:00-19:30
Ελάτε να βρείτε τον ήχο της θεϊκής γυναίκας που υπάρχει μέσα σας
‘Eνας κύκλος αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Μέσα από το ήχο της αρμονικής συνύπαρξης μας συνδέει με τη δύναμη των μάντρας που ξεκλειδώνουν από μέσα μας παλιούς όρκους, παλιές δεσμεύσεις, παλιά τραύματα που δεν μας επιτρέπουν να συνυπάρχουμε με την αρσενική ενέργεια στη γη. Είναι ένα μυητικό σεμινάριο που δουλεύει με την ενέργεια των μάντρας και τη δύναμη τους.
Το κίτρινο φως της Τάρας μας καθαρίζει από όλα τα τραύματα της συνύπαρξης με το αντρικό φύλο σε όλες τις ενσαρκώσεις, και μας κουρδίζει ολοκληρωτικά στο δικό μας θεϊκό ήχο. Μας κουρδίσει στο να συνυπάρχουμε στη συντροφικότητα με χαρά, με αποδοχή, με κατανόηση. Με τον ήχο της μας συντονίζει στο να συμβιώνουμε χωρίς να χάνουμε τον εαυτό μας, να συμβιώνουμε όντας στο φως, να συμβιώνουμε όντας πλάσματα φωτός.
Ο ήχος της συνύπαρξης είναι ένας σφαιρικός ήχος που περιλαμβάνει όλους τους ήχους που χρειαζόμαστε για να μπορούμε να συνυπάρχουμε όχι μόνο στο συντροφικό πεδίο αλλά με όλους τους ανθρώπους. Να συνυπάρχουμε με τα παιδιά μας, με τους συνεργάτες μας, με το περιβάλλον, με την πόλη στην οποία ζούμε. Είναι ένας κεντρικός ήχος που περιλαμβάνει χιλιάδες ήχους και μας κρατά πάντα ευθυγραμμισμένους στην κατανόηση. Έχοντας μέσα μας αυτούς τους χιλιάδες ήχους μπορούμε πάντα να κατανοούμε τη διαφορετικότητα και τους ήχους των άλλων. Εφόσον αυτοί οι ήχοι θα υπάρχουν πια μέσα μας, μπορούμε να χωράμε τους άλλους μέσα μας, να χωράμε την κατανόηση των άλλων μέσα μας, μπορούμε να αντιλαμβανόμαστε τους άλλους, αφού αυτή η δόνηση του άλλου, η δόνηση φωτός και ήχου υπάρχει μέσα μας.
Εναποθέτει στην καρδιά μας τον ήχο της αρμονικής συνύπαρξης και μας μεταμορφώνει ζώντας αρμονικά ως γυναίκα με άντρα.
Κόστος 150 ευρώ

Εκπαίδευση Συμβούλου Αλφα Τσι (ACC Training) / Μάρτιος 2022
2022-03-23 10:00 - 2022-03-27 19:00
15ήμερο Εκπαιδευτικό Σεμινάριο Άλφα Τσι Σύμβουλος®, by Agni Eickermann

1ο μέρος 23 έως και 27 Μαρτίου 2022, ώρες 10:00-19:00
Το 2ο και 3ο μέρος θα προγραμματιστούν βάση της διαθεσιμότητας όλων των συμμετεχόντων
Αυτή η εκπαίδευση απευθύνεται σε όσους έχουν ολοκληρώσει το σεμινάριο Path into Light® (Δρόμος προς το Φως) και επιθυμούν να εκπαιδευτούν ως Σύμβουλοι θεραπευτές. Μετά από την αποφοίτηση, μπορείτε να χρησιμοποιείτε τις γνώσεις που έχετε αποκτήσει ως κύρια ή δευτερεύουσα απασχόληση.
Η εκπαίδευση αυτή ξεκινά μέσα από μια διαδικασία αναδρομής στην αρχή της ζωής, μέσα από την οποία ενοποιούνται όλα τα «ξεχασμένα» κομμάτια της ψυχής, ενώ ενεργοποιούνται, αφυπνίζονται και έρχονται στην επιφάνεια της συνείδησης ικανότητες, γνώσεις και πληροφορίες που υπάρχουν βαθιά μέσα σε κάθε άνθρωπο και που ξεχάστηκαν, στην εποχή της πολικότητας.
Η εκπαίδευση των συμβούλων Alpha Chi είναι μια πρακτική εκπαίδευση, στην οποία θα ζήσετε άμεσα και θα εφαρμόσετε αμέσως στην πράξη τις γνώσεις που αποκτήσατε. Οι εξετάσεις που γίνονται στο τέλος της εκπαίδευσης δίνουν το δικαίωμα στους επιτυχόντες να φέρουν τον τίτλο του «Συμβούλου Alpha Chi».

Ο ήχος των Βουδών - Κόκκινη Τάρα / Σεμινάριο για γυναίκες
2022-03-19 16:00 - 19:30
Divine women shamanism
4o μέρος: Ο ήχος των Βουδών – Κόκκινη Τάρα
Σάββατο 19 Μαρτίου 2022
16:00-19:30
‘Eνας κύκλος αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Η κόκκινη Τάρα μας συνδέει με τον ήχο των Βουδών που περιλαμβάνει τη γνώση των πάντων και τη σοφία του να είμαστε ολοκληρωμένοι. Ο ήχος των Βουδών ξεκλειδώνει τις δικές μας γνώσεις που αντιστοιχούν στα κομμάτια τα οποία αγγίζει. Η κόκκινη Τάρα μας βοηθά να μετατραπούμε σε ένα θηλυκό βούδα, αυτό που όλοι είμαστε μέσα μας. Ότι αγγίζει μετατρέπεται σε φως και γνώση. Το μαλακό και τρυφερό άγγιγμα της είναι ένα χάδι φωτός και αγάπης για την ψυχή μας.
Μας εκπαιδεύει στο να είμαστε γυναίκες, εκφράζει την απόλυτη βουδική θηλυκότητα. Η βουδική θηλυκότητα της κόκκινης τάρας σημαίνει : είμαι γυναίκα μέσα από τη γνώση του τι είναι γυναίκα. Το να είσαι γυναίκα είναι μία βαθιά γνώση που χρειάζεται καλλιέργεια, εκπαίδευση, εμπειρία, ώστε κάθε γυναικεία ύπαρξη να είναι σαν ένα λουλούδι πάνω στη γη. Ένα λουλούδι που μόνο ομορφαίνει, χωρίς να καταστρέφει, χωρίς να διαλύει. Η κόκκινη Τάρα μας βοηθάει να καταλάβουμε τι κάνουμε που δεν είναι στη φύση μας. Τι κάνουμε που καταστρέφει εμάς και το περιβάλλον γύρω μας.
Η κόκκινη Τάρα μας επιστρέφει τα χρυσά κομμάτια της βουδικής γνώσης που έχουμε ως γυναίκες. Μας εναρμονίζει μέσα από το δικό της χρυσό και κόκκινο φως, και φέρνει μέσα μας την απόλυτη ισορροπία της ύπαρξης που ενώ δεν ζητά, έχει τα πάντα. Η ιδιαίτερα γλυκιά και συγκαταβατική ποιότητα της κόκκινης τάρα μας συντονίζει με τον ήχο της αποδοχής των πάντων.
Η κόκκινη Τάρα μας ξεκαθαρίζει τι σημαίνει αποδέχομαι τη γυναικεία μου δύναμη. Όλες οι διαστρεβλώσεις που έχουν χαραχτεί στην ψυχή μας, καθαρίζονται μέσα από την απόλυτη βουδική αποδοχή της θηλυκής μας δύναμης
Κόστος 150 ευρώ

Ο ήχος της αγάπης - Πράσινη Τάρα / Σεμινάριο για γυναίκες
2022-02-19 16:00 - 19:30
Divine women shamanism
3ο μέρος: Ο ήχος της αγάπης – Πράσινη Τάρα
Σάββατο 19 Φεβρουαρίου 2022
16:00-19:30
«Η αγάπη ως δρόμος εξέλιξης»
‘Eνας κύκλος αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Η πράσινη Τάρα σε αυτό το σεμινάριο μας μεταδίδει τη γνώση του μυστικισμού της αγάπης. Μας δίνει να καταλάβουμε τη δύναμη που έχει η αγάπη. Ότι η αγάπη ανοίγει δρόμους, η αγάπη εξελίσσει, η αγάπη μεταμορφώνει.
Κρατά στα χέρια της τον ήχο της αγάπης, τον κεντρικό ήχο από τον οποίο είναι φτιαγμένα όλα με αγάπη. Είναι ένα δώρο που της χαρίστηκε από το δημιουργό και τον μοιράζεται μαζί μας. Ο ήχος αυτός θα μας συντονίζει πάντα με την αρχική ποιότητα της αγάπης, έτσι ώστε ακόμα και αν ξεφεύγουμε από τις προκλήσεις της ζωής, ο αρχικός μας συντονισμός να είναι πάντα με αυτό τον ήχο που έπλασε τα πάντα με αγάπη. Η Τάρα εναποθέτει τον ήχο της αγάπης στην καρδιά μας ο οποίος θα είναι εκεί για πάντα, αρκεί να είμαστε έτοιμες να καθαρίσουμε ότι παλιό, ότι λανθασμένο, ότι ψεύτικο, ότι τραυματικό, ότι δεν μας ανήκει, από το κεφάλι και από τη σκέψη. Η πράσινη Τάρα μας λέει ότι όλοι οι άνθρωποι επιθυμούμε την αγάπη αλλά αυτό που μας σταματά είναι η αντίληψη μας για την αγάπη.
Για να μπορέσουμε να δεχτούμε τον ήχο της αγάπης στην καρδιά μας, μας βοηθά να καθαρίσουμε όλα όσα μπλοκάρουν στο μυαλό μας για το τι είναι αγάπη. Σκέψεις όπως: «δεν έχω πάρει αγάπη στη ζωή μου, πώς να δώσω αγάπη», «δεν πιστεύω στην αγάπη», ή «έχω προδοθεί από την αγάπη», «πρέπει να είμαι «κάπως» για να δείχνω στους άλλους ότι τους αγαπώ», όλα αυτά που οι γυναίκες έχουν βιώσει και έχουν αποτυπωθεί στην εγκεφαλική λειτουργία και στην ενέργεια του εγκεφάλου, η πράσινη Τάρα μας βοηθά να τα αποβάλουμε ώστε να μπορέσουμε ολοκληρωτικά να δεχτούμε την αγάπη.
Ο ήχος της αγάπης κουρδίζει την υπόφυση και μας συνδέει ολοκληρωτικά με τον ήχο της ψυχής μας. Μέσα από αυτό τον ήχο γεννιέται εκ νέου η δόνηση της ψυχής μας. Η πράσινη Τάρα λέει ότι «μπορούμε να αγαπάμε αληθινά μόνο όταν είμαστε ολοκληρωτικά ο εαυτός μας».
Το να είμαστε στην αγάπη δεν είναι μία απλή διαδικασία, είναι μία βαθιά κατανόηση.
Κόστος 150 ευρώ

Θεραπεία Ρινικής κοιλότητας
2022-02-01 - 2022-02-28
Θεραπεία ρινικής κοιλότητας: Όσφρηση
Προσφορά Φεβρουαρίου 2022
Ατομική Θεραπεία από την Ελίνα-Νάχνα Νικολίτσα
Η αίσθηση της όσφρησης δημιουργεί εικόνες, συναισθήματα και ορμονικές ισορροπίες ή ανισορροπίες. Η όσφρηση συνδέεται και επηρεάζει τις ορμόνες. Είναι δικό μας δημιούργημα, μας ανήκει και αποκαλύπτει πράγματα για εμάς. Κάθε μυρωδιά συνδέεται με ένα ολόκληρο λογισμικό μνήμης, συναισθημάτων, αναμνήσεων, ένα χώρο μνήμης όπου επεξεργάζεται σε κβάντα, πέρα από την ταχύτητα του φωτός, τα λογισμικά δεδομένα πληροφοριών που αντλεί η μύτη. Η Πύλη της μύτης απορροφά και αποθηκεύει κάθε πληροφορία, όπου υπάρχει όλη μας η κοσμοθεωρία για τη ζωή. Ό,τι πιστεύουμε, έχει φτιαχτεί και αποκωδικοποιηθεί από την όσφρηση μας. Εάν ζούσαμε χωρίς όσφρηση, θα λαμβάναμε πολύ λιγότερες πληροφορίες και θα αποκωδικοποιούσαμε τελείως διαφορετικά τα πράγματα και την ίδια τη ζωή. Θα συμπαθούσαμε ή θα αντιπαθούσαμε με διαφορετικό τρόπο τους ανθρώπους, δεν θα είχε νόημα η επιθυμία για φαγητό, πέρα από μία τυπική διαδικασία θρέψης. Δεν θα διεγειρόταν οι ορμόνες μας, και έτσι δεν θα είχαμε επιθυμία να κάνουμε αρκετά πράγματα, όπως ερωτική επαφή, βόλτα στη φύση κ.α. Δεν θα μπορούσαμε να ξεχωρίσουμε και να ενωθούμε με τις εποχές του χρόνου, θα τις αντιλαμβανόμασταν μόνο οπτικά. Δεν θα μπορούσαμε να ξεχωρίσουμε τον κίνδυνο, γιατί η μύτη οσφρίζεται τις ορμόνες των άλλων ανθρώπων, την ψυχολογική τους διάθεση, καθώς και τη διάθεση τους απέναντι σε εμάς.
Διαβάζοντας κάποιος τους χώρους της όσφρησης, μπορεί να καταλάβει τα πιο απόκρυφα κομμάτια ενός ανθρώπου. Τον τρόπο που μαγεύεται, τον τρόπο που ζει, τον τρόπο που χαίρεται, τον τρόπο που επικοινωνεί. Είναι ο πιο κρυφός προσωπικός του χώρος και έχει μέσα αυτοματισμούς όπου και ο ίδιος ο άνθρωπος δεν γνωρίζει συνειδητά, αλλά ενστικτωδώς. Κάθε μύτη αποθηκεύει με διαφορετικό λογισμικό τις αντιλήψεις και τη σοφία της για τη ζωή. Η μύτη είναι η πύλη του παραδείσου, όπου «παράδεισος» είναι ο κρυφός χώρος του ανθρώπου και η εικόνα του για την ίδια τη ζωή.
Γιατί σε κάποιους αρέσουν κάποιες μυρωδιές ενώ σε άλλους δεν αρέσουν; Γιατί κάθε μυρωδιά αντανακλά σε μία εικόνα που έχει αποθηκευτεί ως ευχάριστη ή δυσάρεστη.
Ξεκινώντας τη περιήγηση στην όσφρηση, διαβάζουμε πληροφορίες για το τι πιστεύουμε για τον εαυτό μας και για τους άλλους. Επειδή η όσφρηση ενεργοποιείται σαν ένα εργαλείο αυτοπροστασίας, στην πρωταρχική της βάση δεδομένων, μυρίζουμε για να προστατευτούμε, για να αναγνωρίσουμε τον εχθρό. Αυτό είναι ένα κοινό χαρακτηριστικό μας με τα ζώα. Τι εστί εχθρός για εμάς, από τι νιώθουμε ότι κινδυνεύουμε ώστε να αντιληφθούμε εγκαίρως. Καθώς μπαίνουμε σε αυτό το χώρο, ενεργοποιούμε το λαγωνικό μέσα μας εάν έχει κοιμηθεί, εάν όχι, συνδεόμαστε με το πρωτόγονο ένστικτο της αυτοπροστασίας από κάθε κίνδυνο. Ενεργοποιούμε το λαγωνικό ώστε να μπορούμε να εμπιστευτούμε αυτή την αίσθηση και κατανοούμε τους ενστικτώδεις φόβους μας. Ο βαθμός ανταπόκρισης της όσφρησης δείχνει πόσο ξέρουμε να μας αυτοπροστατεύουμε και πόσο όχι.
Τα συναισθήματα των άλλων έχουν μυρωδιά και η μύτη μας αντιλαμβάνεται αυτή την πληροφορία. Πχ, ο τρόπος που μυρίζει ο ιδρώτας μας δίνει πληροφορίες για τα συναισθήματα μας, και η μύτη είναι το όργανο το οποίο αποκωδικοποιεί αυτές τις πληροφορίες. Αν κάποιος είναι επιθετικός, αν κάποιος είναι ερωτευμένος μαζί μας, όλα αυτά τα αποκωδικοποιούνται από τη μύτη. Η μύτη λοιπόν δημιουργήθηκε αρχικά σαν ένα όργανο προστασίας από τον κίνδυνο αλλά και επικοινωνίας.
Στη συνεδρία, διαβάζουμε και κατανοούμε τη σύνδεση της όσφρησης με κάθε μας συναίσθημα, ξαναρυθμίζουμε την όσφρηση, και όλες τις αρνητικά καταγραμμένες πληροφορίες που ενεργοποιούν το σύστημα μας, μας φέρνουν σε άμυνα, επίθεση, απολογία, κλάμα κ.α. Καθαρίζονται τα στερεότυπα συναισθήματα από αυτές τις μυρωδιές. Ξαναγινόμαστε καινούριοι, μυρίζουμε αλλιώς τους ανθρώπους, αντιλαμβανόμαστε αλλιώς τους ανθρώπους. Πχ αν έχουμε συνδυάσει την ορμόνη ενός γονιού με το θυμό του ή την κατάθλιψη του, κάθε φορά που μυρίζουμε αυτή την ορμόνη θα μας εγείρει αυτή την ανάμνηση ή το συναίσθημα που νιώθαμε τότε. Και έτσι συμπεριφερόμαστε προκατειλημμένα. Όπως τα ζώα μυρίζονται από απόσταση αν υπάρχει κίνδυνος, το ίδιο κάνει και η δική μας μύτη, ενώ ταυτόχρονα μας αναστατώνει, μας ενεργοποιεί, μας πληροφορεί.
Στο τέλος της συνεδρίας, έρχεται βαθιά ξεκούραση. Σβήνει το λογισμικό, οι πληροφορίες και οι μνήμες όσφρησης που έχουν εγγραφεί από τραύμα ή δεν χρειαζόμαστε.
Απευθύνεται σε όλους όσους:

έχουν μονίμως ή συχνά μπουκωμένη μύτη, συνάχι ή φλέγματα.
έχουν συνδυάσει ένα δυσάρεστο γεγονός με μυρωδιά
έχουν υπερβολικά έντονη όσφρηση που τους ταλαιπωρεί
έχουν αναγούλες ή ζαλάδες από τις έντονες μυρωδιές
νιώθουν συχνά την ανάγκη να τρίβουν συνέχεια τα μάτια τους, τα φρύδια τους, το μέτωπο τους
έχουν συχνά πονοκέφαλο κοντά στα μάτια
έχουν ρυτίδες ανάμεσα στα φρύδια (διαβάζουμε αυτούς τους φόβους, οι οποίοι δημιουργούνε μοναξιά, κλείσιμο στον εαυτό και τάση για αυτοπροστασία από τον κίνδυνο)
ξεγελιούνται από τις αισθήσεις τους και παρεξηγούν τους ανθρώπους (τους βρίσκουν όλους καλούς ή όλους κακούς)
δεν αντιλαμβάνονται τα μηνύματα της όσφρησης εγκαίρως πχ καμένο φαγητό που αργούμε να το πάρουμε είδηση ότι καίγεται. (Αυτό είναι σημάδι ότι το άτομο δεν ξέρει να αυτοπροστατεύεται)
δεν μυρίζουν κάτι που οι άλλοι μυρίζουν (αυτό είναι σημάδι ότι φοβόμαστε να δούμε την πραγματικότητα)
όσους έχουν συνδυάσει μυρωδιές με δυσάρεστες αναμνήσεις

Κόστος θεραπείας 70 ευρώ
Η τεχνική γίνεται και online

Διάρκεια συνεδρίας: 1 ώρα τουλάχιστον
Κόστος συνεδρίας: 70 ευρώ

Ο ήχος της αγνότητας- Λευκή Τάρα / Σεμινάριο για γυναίκες
2022-01-15 16:00 - 19:00
Divine feminine seminar
Ο ήχος της αγνότητας- Λευκή Τάρα
Eνας κύκλος αυτοτελών σεμιναρίων με την Τάρα. Κάθε σεμινάριο ενδυναμώνει μέσα μας τις θηλυκές όψεις της γυναικείας μας φύσης
Μόνο για γυναίκες
Σάββατο 15 Ιανουαρίου 2022
από 16:00-19:30

Η λευκή Τάρα ενδυναμώνει μέσα μας τη θηλυκή ποιότητα της αγνότητας ώστε να καταλάβουμε ότι και μόνο με αυτή την ιδιότητα μπορούμε να μεταμορφώσουμε τον κόσμο.
Καθαρίζει όλα τα τραυματισμένα κομμάτια που δεν μας επιτρέπουν να συνδεθούμε με τη δύναμη της αγνότητας, όλα τα τραυματισμένα κομμάτια που ενυπάρχουν μέσα μας από παλιές ενσαρκώσεις βίας, ζήλιας, εκδίκησης. Θεραπεύει την τραυματισμένη γυναίκα που εκδηλώνεται με τη μορφή ζήλιας, επιθετικότητας και εκδίκησης. Η λευκή Τάρα μας θυμίζει την αληθινή μας φύση ως γυναίκες, απλώνει τα όρια της θηλυκότητας και τα ενισχύει με την αγνότητα. Μας διδάσκει πως η αγνότητα μπορεί να γίνει ένα ισχυρό εργαλείο για τη δική μας ευτυχία και για την ισορροπία των ενεργειών, στη βιαιότητα που έχει εκδηλωθεί στη γη. Η λευκή Τάρα μας μεταφέρει το μήνυμα ότι η αγνότητα είναι μία ευθύνη που κάθε γυναίκα κυοφορεί, και ήρθε η ώρα να γεννήσουμε την αγνότητα εδώ στη γη.
Η σύνδεση με τη λευκή Τάρα κάνει μια βαθιά θεραπεία σε όλα τα κομμάτια που δεν φέρουν αγνότητα και σε όλες τις μνήμες που έχουν καταπατήσει τη γυναικεία αγνότητα μέσα μας. Ανοίγει το δρόμο ώστε μέσω της δόνησης της αγνότητας να μπορούμε να μην επηρεαζόμαστε από τους χαμηλούς κραδασμούς της βιαιότητας που υπάρχει γύρω μας και μένοντας πάντα σταθερές στη δική μας δόνηση μας δίνει εργαλεία να μπορούμε να εναρμονίζουμε τους παλιούς χαλασμένους κραδασμούς της τραυματισμένης γης, που είναι η τραυματισμένη γαία, η τραυματισμένη γυναίκα. Ενισχύει τη συνειδητότητα μας, καθαρίζει παλιούς όρκους που έχουν γίνει, καθαρίζει παλιά δεσμά, παλιές υποσχέσεις που μας κρατάνε πίσω, παλιές προσκολλήσεις και μας απελευθερώνει και μας κάνει ουσιαστικά ανεξάρτητες.
Η λευκή Τάρα έρχεται με ένα μεγάλο δώρο που δίνει στην καθεμία στα χέρια μας.
Είναι ένα σεμινάριο που δουλεύει καθαρά με τον ήχο, γιατί η αγνότητα είναι μία δόνηση. Δεν είναι απλά μία στάση ζωής, μια σκέψη, μια πράξη. Η αγνότητα είναι μία δόνηση την οποία η λευκή τάρα εναποθέτει μέσα μας, και βάζει για πάντα στις δικές μας ενεργειακές αποθήκες.

Κόστος 150 ευρώ

Ρύθμιση αυτιών/ακοής - Η ακουστική Πύλη
2022-01-01 - 2022-01-31
Θεραπεία Αγγειακού και Λεμφικού Συστήματος : Αίμα: η πύλη του παραδείσου και DNA

Προσφορά Ιανουαρίου 2022
Ατομική Θεραπεία από την Ελίνα-Νάχνα Νικολίτσα
Το ανθρώπινο αυτί στην πνευματική του υπόσταση έχει φτιαχτεί ώστε να ακούει τη φωνή του θεού, και να συνδέεται με τους ήχος του σύμπαντος. Η ακουστική αντίληψη είναι ένα από τα μεγαλύτερα δώρα που μας έχει δώσει ο Δημιουργός ώστε να νιώθουμε ένα μαζί Του.
Το «λογισμικό ανάλυσης» του αυτιού μπορεί να συγκριθεί με την ευφυία του εγκεφάλου. Η ικανότητα του να αποκωδικοποιεί τις ηχητικές πληροφορίες, να προσδιορίζει την κατεύθυνση και την ποιότητα των πληροφοριών είναι ανεκτίμητη.
Η πρόσβαση στο αρχετυπικό ιδανικό αυτί μας είναι η πρόσβαση στο Όλον. Γιατί το αυτί είναι Πύλη. Λόγω του ότι είναι Πύλη, ανήκει σε έναν ξεχωριστό κόσμο, είναι ένα με το σύμπαν.
Όταν το αυτί δεν μπορεί να ακούσει όλους τους ήχους, είναι σαν να κλείνει η Πύλη προσβασιμότητας στην συμπαντική πληροφορία.

Ένας άνθρωπος που θέλει να τα ξέρει όλα, έχει καλή ακοή.
Ένας άνθρωπος που έχει κουραστεί από τις πληροφορίες της ζωής, κάποια στιγμή θα αναπτύξει πρόβλημα στην ακοή του.
Όταν δεν ακούς, τότε έχεις ευκαιρία να εξερευνήσεις τη δική σου αλήθεια.
Όποιος πραγματικά ενδιαφέρεται να γίνει μύστης της ζωής, το αυτί του δίνει πρόσβαση στην άριστη ακοή. Ένας μύστης της ζωής και της Αλήθειας έχει άριστη ακοή.
Όταν δεν ακούμε καθόλου, εξαναγκαζόμαστε να ακούμε την δική μας αλήθεια, την οποία προφανώς και έχουμε προδώσει ή τραυματίσει, για αυτό και το αυτί κλείνει στους εξωτερικούς ήχους.
Όταν γεννιόμαστε με προβλήματα ακοής, είναι γιατί αυτή η Πύλη είναι κλειστή. Αυτή η Πύλη συνδέεται με το λαβύρινθο και ελέγχεται από τα όντα φωτός, τα οποία γνωρίζουν αν και πότε αυτή η Πύλη πρέπει να μείνει κλειστή για καρμικούς λόγους.

Στη θεραπεία θα συνδέσουμε το λαβύρινθο με την Πύλη της ακοής. Και θα αποκαταστήσουμε τις «εργοστασιακές ρυθμίσεις» του ανώτερου και ευφυέστερου αρχετυπικού αυτιού.
Με αυτή την τεχνική αποκαθίστανται επίσης οι ίλιγγοι, γιατί ο ίλιγγος είναι η προσπάθεια που κάνει το αυτί να αποκαταστήσει την ισορροπία του με το θεϊκό ήχο. Ο λόγος που το αυτί αποσυνδέεται από το θεϊκό Ήχο είναι προσωπικός για τον καθένα. Και θα αναλυθεί κατά τη διάρκεια της συνεδρίας.
Στη συνέχεια βοηθάμε τον εγκέφαλο να επεξεργαστεί τις νέες ακουστικές πληροφορίες, καθώς συνδέουμε τον εγκέφαλο με τη θεϊκή Πύλη της ακοής.
Τα στάδια της Σύνδεσης με την Ακουστική Πύλη:

1ο στάδιο: Ικανότητα να ακούμε τον εαυτό μας. Ενεργοποιούμε το πρώτο στάδιο της Πύλης ώστε το αυτί να στραφεί στο να ακούει τον εαυτό του . Αυτό σημαίνει ότι έχω όλη την προσοχή που χρειάζομαι. Η διαδικασία αυτή είναι επώδυνη, γιατί το στάδιο αυτό, εάν ξεκουρδίστηκε, έγινε από τραύμα, διότι κανείς δεν επιλέγει να μην ακούει τον εαυτό του. Σε μερικές περιπτώσεις μπορεί να διαπιστώσουμε ότι έχει γίνει αποκοπή από την ικανότητα να ακούσω τον εαυτό. Την οποία και θα συνδέσουμε.
2ο στάδιο: Ακούω τις ανάγκες μου άρα μπορώ να ξέρω τις ανάγκες μου. Αυτές οι ανάγκες μπορεί να είναι διαφορετικές από αυτές που νομίζει ο εγκέφαλος, επειδή οι πληροφορίες που περιλαμβάνει είναι αυθεντικές και μη επεξεργαζόμενες από τον εγκέφαλο.
3ο στάδιο: Ακούω τους άλλους και τις ανάγκες των άλλων έτσι ώστε να κατανοήσω τη μη λεκτική επικοινωνία και να επικοινωνώ ουσιαστικά. Το αυτί είναι ικανό να αποκωδικοποιεί και να κατανοεί πιο γρήγορα από τον εγκέφαλο.
4ο στάδιο: Ακούω το θέλημα του θεού για εμένα. Ανοίγει μία πρόσβαση ώστε το θέλημα του Θεού και η αντίληψη μας να είναι ένα.
5ο στάδιο: Ακούω τους γήινους ήχους της φύσης. Σε αρκετούς ανθρώπους δεν εστιάζουν τα αυτιά τους στους ήχους της θάλασσας, της φύσης, οι οποίοι ήχοι έχουν πληροφορίες που μας θρέφουν.
6ο στάδιο: Ακούω όσα αντιλαμβάνεται η εσωτερική μου όραση. Σύνδεση των ήχων με το 3ο μάτι.
7ο στάδιο: Ακούω αυτά που βλέπουν τα φυσικά μου μάτια
8ο στάδιο: Ότι ακούω είναι ένα με μένα. Είμαι ένα με όλα. Θεραπεύει τις φοβίες.
9ο τελευταίο στάδιο: Σύνδεση όλων μεταξύ τους και σύνδεση με την Πύλη. Κάθε στάδιο είναι ο δρόμος προς αυτήν. Αυτό το στάδιο είναι πολύ ξεκουραστικό, πολύ χαλαρωτικό, αφαιρεί πολύ ένταση η οποία οφειλόταν στα αυτιά. Χαλαρώνει το νευρικό σύστημα και κάποιος μπορεί να κοιμηθεί. Δεν θα περιμένατε ποτέ πόση ένταση μπορεί να κρύβεται στη μηχανισμό αποκωδικοποίησης των ήχων, ο οποίος δουλεύει ασταμάτητα 24/24 και δεν κοιμάται ποτέ!

Διάρκεια συνεδρίας: 1 ώρα
Κόστος συνεδρίας: 70 ευρώ

Εκπαιδευτικό Σεμινάριο Κρυσταλλοποίησης του Σώματος / Νοέμβριος 2021
2021-11-06 - 2021-11-07
2ήμερο Σεμινάριο Κυτταρικής Ενεργοποίησης της Υγείας μέσα στο Σώμα

Εκπαιδευτικό Σεμινάριο Κρυσταλλοποίησης του Σώματος
Τεχνική θεραπείας στον εαυτό αλλά και στους άλλους.
Από την Ελίνα-Νάχνα Νικολίτσα ®
6 και 7 Νοεμβρίου
10:00-19:00

Το σώμα μας έχει την ικανότητα να θεραπεύεται, και η δύναμη του αυτή κρύβεται στο γενετικό του κώδικα. Σε αυτό το σεμινάριο, γινόμαστε εμείς ο προγραμματιστής, ενεργοποιώντας αυτή τη μνήμη. Η κυτταρική κρυσταλλοποίηση του σώματος προέρχεται από ένα ανώτερο επίπεδο της θεϊκής ευφυίας από τα ακασικά αρχεία σοφίας του ανθρώπινου σώματος. Μας βοηθά να ανεβάσουμε το φως και τη συχνότητα των κυττάρων μας ώστε να δονούμαστε πέρα από κάθε ασθένεια.
Τι σημαίνει κρυσταλλοποίηση του σώματος; Σημαίνει ότι τα κύτταρα αναγεννιούνται σε τέτοιο βαθμό που τα όργανα θυμούνται ότι είναι αθάνατα, ότι είναι φως. Κάθε όργανο αναγνωρίζει τη θεϊκή καταγωγή του και κουρδίζει στο φως.
Το σεμινάριο προσφέρει ένα ενεργειακό άνοιγμα σε όλα τα επίπεδα της κυτταρικής μνήμης της αθανασίας, της υγείας και τη σωματικής ευφυίας. Ξυπνάει και ενεργοποιεί τη θεϊκή σοφία και γνώση ότι το σώμα έχει φτιαχτεί για να είναι άφθαρτο και αιώνιο, και να συνοδεύει υγιές την ψυχή στη μετάβασή της. Ένα σεμινάριο που ανεβάζει τον κραδασμό του σώματος ώστε να προσφέρει στην αποστολή της ψυχής.
Στο σεμινάριο θα ταξιδέψουμε στις Πηγές του κρυσταλλικού φωτός όπου θα βαπτιστούμε ξανά με τις δυνατότητες αυτοϊασης. Εκεί θα μυηθούν τα τσάκρα και τα χέρια μας στο κρυσταλικό φως ώστε να μπορείτε να προσφέρετε θεραπείες κρυσταλλοποίησης του σώματος στον εαυτό σας και σε άλλους. Στο σεμινάριο μπορούν να συμμετάσχουν όλοι όσοι νιώθουν το κάλεσμα να ενεργοποιήσουν ξανά αυτή τη μνήμη μέσα τους.
Οι Πηγές Φωτός στις οποίες έχουμε πρόσβαση προς το παρόν ως ανθρωπότητα είναι 5:

Η πηγή κάθαρσης συναισθημάτων.
Η πηγή της σωματικής ευφυίας
Η πηγή του κυτταρικού μικρόκοσμου
Η πηγή της αθανασίας
Η πηγή του διακτινισμού της ύλης

Όσοι συμμετάσχουν στο σεμινάριο:

Λαμβάνουν μυήσεις κρυσταλλοποίησης στα τσάκρας και τις παλάμες
Ενεργοποιούν τους κώδικες υγείας τους.
Αφυπνίζουν τη σωματική συνείδηση στον εαυτό τους και σε άλλους
Δημιουργούν κρυσταλλοποίηση στα κύτταρα τους
Μυούνται να προσφέρουν την κρυσταλλοποίηση σε άλλους
Ενεργοποιούν τη θεϊκή μνήμη του σώματος τους
Ενεργοποιούν την κυτταρική μνήμη της αφθαρσίας
Ανυψώνουν το κυτταρικό τους κραδασμό
Δίνουν αποστολή στο σώμα τους να είναι τέλειο
Αναγνωρίζουν πως να ελέγχουν την υγεία τους
Θυμούνται τη σωματική Αθανασία
Θυμούνται τη μετατροπή των κυττάρων τους στο διακτινισμό
Αγαπούν ξανά το σώμα τους

Ημερομηνίες : 6 και 7 Νοεμβρίου
Ώρα προσέλευσης: 9:45
Ώρα έναρξης: 10:00
Ώρα λήξης: 19:00 περίπου
Κόστος: 1200 ευρώ (ειδική τιμή για τους πελάτες του Nahna Voice 750 ευρώ)
Χώρος: Nahna Voice Center, Mουσών 33, Π.Φάληρο
Πληροφορίες : 2109850704, info@nahnavoice.gr

Σημείωση: Όποιος ενδιαφέρεται για online συμμετοχή, παρακαλώ ας με ενημερώσει. Το σεμινάριο μπορεί να δοθεί και διαδικτυακά.

Δωρεάν e-book Καθημερινός Διαλογισμός: Μετάλλαξη
2021-11-03 08:00 - 2022-01-31 17:00
Δωρεάν e-book Καθημερινός Διαλογισμός: Μετάλλαξη

“Με πολλή αγάπη και πνευματική ευλάβεια δημιουργήσαμε, λόγω του εγκλεισμού που επέβαλε η πανδημία του ιού, μια ομάδα διαλογισμού. Ήταν άλλωστε κάτι που αναζητούσαμε και αναμέναμε: Να στείλει το σύμπαν μια «βοήθεια», ένα σήμα, μια δύναμη, μια ελπίδα για να βοηθήσουμε τη γη και την ανθρωπότητα να εξελιχθεί για το καλό όλων μας. Δεν θα μπορούσαμε να είμαστε τελείως αμέτοχοι σε μια τέτοια ανάγκη, σε ένα τέτοιο «κάλεσμα» του πλανήτη.
Έτσι συντονισμένοι με τη μέντορά μας Νάχνα, με ένα ραντεβού μπροστά στα κομπιούτερ μας, περιμέναμε το «θαύμα» της ημέρας. Και πράγματι ευδοκίμησε. Βιώσαμε ένα είδος αλλαγής και εξέλιξης στη δύναμη του σώματος και του πνεύματός μας. Βιώσαμε την υποστήριξη όλων των θείων δυνάμεων, που παρουσιάστηκαν και μας υπενθύμισαν ότι δεν είμαστε μόνοι μας στο σύμπαν και πως ότι συμβαίνει είναι για καλό. Και πως αν θυμηθούμε τη θεϊκή καταγωγή μας θα δημιουργήσουμε έναν ειρηνικό, γαλήνιο, χαρούμενο πλανήτη, όπου θα κυριαρχεί μόνο η Αγάπη για κάθε δημιούργημα του Θεού. Αυτό άλλωστε δεν σημαίνει «κατ εικόνα και καθ’ομοίωσιν»; Είμαστε η Αγάπη που μας έπλασε.
Εν μέσω αυτών των διαδικασιών ήρθε και η έμπνευση: Να μοιραστούμε με όσους θα το ήθελαν, αυτήν την πνευματική εμπειρία.
Ελίνα Νάχνα Νικολίτσα
Ελόρα Ιλιανού

Κατεβαστε το e-book

Θεραπεία Αγγειακού και Λεμφικού Συστήματος - Προσφορά Μαΐου 2021
2021-05-01 - 2021-06-30
Θεραπεία Αγγειακού και Λεμφικού Συστήματος : Αίμα: η πύλη του παραδείσου και DNA

Προσφορά Μαΐου – Ιουνίου 2021
Ατομική Θεραπεία από την Ελίνα-Νάχνα Νικολίτσα

Αγγειακό-φλεβικό σύστημα
Το αγγειακό σύστημα μέσω του αίματος μεταφέρει τον κραδασμό της ανύψωσης της θεϊκής πεμπτουσίας, τη γνώση ότι ο άνθρωπος, είναι σώμα και αίμα Κυρίου.
Όλη η ευφυΐα της ανθρώπινης υγείας βρίσκεται μέσα στο αίμα, αλλά και αντιστρόφως… Ένα υγιές αίμα είναι ο μεσολαβητής του θεϊκού κραδασμού ανάμεσα σε μας και στο θεό. Είναι η ένδειξη της θεότητας μέσα μας, και έχει φτιαχτεί για να μας ενδυναμώνει με τη θεϊκή Του ευλογία. Μας βοηθάει να είμαστε ένα με τον Δημιουργό. Μας τροφοδοτεί με τη δική Του ύπαρξη. Είναι τροφή για το σώμα και για την ψυχή, από τα πιο μυστηριακά στοιχεία που έδωσε ο θεός στον άνθρωπο. Το αίμα γνωρίζει τα πάντα για εμάς, και μεταφέρει όλες τις πληροφορίες για εμάς. Κατανοώντας το αίμα καταλαβαίνουμε σε ποιο συχνοτικό κραδασμό ζούμε και υπάρχουμε. Ανυψώνοντας το αίμα τιμούμε τον εαυτό μας για να μεταλάβει τη θεϊκή παρουσία.
Αφού ο θεός δεν έχει ύλη άρα αίμα, αλλά εμείς είμαστε κατ’ εικόνα και καθ’ ομοίωση, τι είναι το θεϊκό/αρχετυπικό αίμα; Το αίμα συντονίζεται και λαμβάνει πληροφορία, σαν κεραία, από ένα συμπαντικό πεδίο που είναι η αφθονία της ροής και η αφθονία της ζωής. Γιατί ο θεός δημιούργησε το αίμα μέσα από μια συχνότητα ζωής. Όπου ζωή = ροή! Το αίμα όλων των ανθρώπων μεταφέρει αυτήν την πληροφορία … Και εμείς την ξεχνάμε, αποκοβόμαστε και του δίνουμε άλλα μηνύματα… Το αποσυντονίζουμε!!!
Οι φλέβες και οι αρτηρίες είναι όργανα στην υπηρεσία του αίματος και εκφράζουν το κομμάτι μέσα μας που υπηρετεί και μεταφέρει το θεϊκό . Φλέβες που νοσούν και παθαίνουν φλεβίτιδες, μαρτυρούν ότι δεν είμαστε στη ροή και ότι υπάρχει δυσκολία να συνδεθούμε με τη θεϊκή ροή ή καθοδήγηση. Αρτηρίες που έχουν πρόβλημα ή που βουλώνουν σημαίνει ότι έχουμε τραυματιστεί από το θέμα του ελέγχου στη ζωή μας και δεν μπορούμε, δεν μας είναι εύκολο να ακολουθούμε τις νόρμες ή τα κανάλια καθοδήγησης… Και πολλές φορές, ή μερικές φορές πηγαίνουμε αντίθετα. Άλλες φορές προσπαθούμε να αλλάξουμε τη ροή αντί να ακολουθήσουμε τη ροή της ζωής μας. Και όλη αυτή η προσπάθεια μεταφέρεται στις φλέβες.
Το αίμα είναι ένας υγρός ιστός που στρεσάρεται πάρα πολύ, υποσυνείδητα, όταν εμείς πρέπει να πετύχουμε στόχους!

Όταν το αίμα παθαίνει θρομβώσεις ή πήζει σημαίνει ότι κάπου έχουμε ξεχάσει τη δύναμή μας για θέωση.
Όταν το αίμα δεν πήζει, κάπου έχουμε ξεχάσει τα όρια και έχουμε βάλει τον εαυτό μας πάνω από τη δημιουργική αρχή /από τη θεϊκή αρχή δημιουργίας.
Όταν το αίμα έχει υψηλή πίεση βιαζόμαστε να προλάβουμε.
Όταν έχει χαμηλή πίεση υπάρχει μέσα μας ένα ανικανοποίητο που μας τρώει. Ανεβάζοντας τον κραδασμό του αίματος ανεβάζουμε τη συχνότητα του σώματός μας στη θέωση.

Αγγειακό-φλεβικό σύστημα
Το λεμφικό σύστημα υποστηρίζει το αίμα προσφέροντάς του κάθαρση. Εκφράζει την ικανότητά μας να αφήνουμε αυτό που δεν μας ταιριάζει. Είναι ένας παράλληλος εαυτός με τον εαυτό της θρέψης. Ένα μπλοκαρισμένο λεμφικό σύστημα, μας εξουθενώνει ενώ ένα υγιές μας κάνει να νιώθουμε ότι έχουμε φτερά, ότι είμαστε ανάλαφροι. Η ισορροπία ανάμεσα στο λεμφικό και στο αγγειακό είναι συμπληρωματική. Το ένα θρέφει, το άλλο αποβάλει.
Μέσα στο αίμα και στη λέμφο βρίσκουμε τη θεϊκή πεμπτουσία του πλάσματος, και την κεντρική ύλη θρέψης του ανθρώπινου σώματος, που είναι το νερό.
Τεχνική:

Το αίμα έχει την ικανότητα να ανατροφοδοτείται από το θεϊκό αρχέτυπο του αίματος, και να διατηρεί για πάντα την ισορροπία μας. Σκοπός είναι να συνδέσουμε το αίμα με το αρχέτυπο του αιμοκύτταρου ώστε πάντα να μπορεί να ανατροφοδοτείται από την Θεϊκή Σοφία. Το αιμοκύτταρο είναι ο κραδασμός της εσωτερικής σοφίας του αίματος. Μέσα στο αρχετυπικό αιμοκύτταρο υπάρχουν όλες οι επιλογές της ύπαρξης, όλοι οι κραδασμοί συνειδητότητας και όλες οι πτυχές της θέωσης! Και έτσι, με αυτή τη σύνδεση, το αίμα θα επιλέξει την αναβάθμισή του, πως θέλει να είναι σαν ταυτότητα. .. Σαν αλλαγή κραδασμού και εαυτού! Γεμίζεις πεμπτουσία.
Στη συνέχεια θα δουλέψουμε με το μηχανισμό οξυγόνου στο αίμα και το μεταβολισμό αυτού.
Θα μπούμε επίσης στην πρωταρχική πληροφορία του πλάσματος, δηλαδή της βιοχημείας του νερού. Μέσω της ευφυίας του πλάσματος βυθιζόμαστε μέσα στην μικρούπαρξη του Είναι σου. Ενεργοποιούμε το πλάσμα, δηλαδή το νερό μέσα στο σώμα μας με την ευχή, προσευχή ή ευγνωμοσύνη που χρειάζεται να ακούσει. Εντοπίζουμε τι έχει ανάγκη το σύστημά μας, το μεταδίδουμε και το μεταφέρουμε μέσω του νερού. Στη συνέχεια ενεργοποιούμε ένα ίαμα για τη θρέψη με φως, των πληροφοριών που θέλουμε να δώσουμε στο νερό του σώματος μας.
Στη συνέχεια δουλεύουμε στο μυελό των οστών. Ο μυελός έχει όλες της πληροφορίες στήριξης της ύπαρξης. Το αίμα δημιουργείται μέσα στο μυελό, εκεί είναι το σπίτι , η φωλιά της ύπαρξης, και εκεί είναι η πεμπτουσία στη στήριξής μας. Μπαίνουμε και διαβάζουμε τι υπάρχει στο μυελό και αιματώνουμε, τροφοδοτούμε με ότι χρειάζεται σε κάθε οστό ξεχωριστά. Απελευθερώνουμε οποιεσδήποτε λανθασμένες πληροφορίες βρίσκονται στο μυελό, που μπορεί να αναγκάσει τυχαία το οστό να σπάσει ή να ατροφήσει.
Συνεχίζουμε σε ένα πιο υψηλό επίπεδο κυτταρικής μνήμης και συμπαντικής ευφυίας του DNA, στα αρχεία εξέλιξης του DNA του καθενός, κάνοντας μία σύνδεση με τις πύλες του θεϊκού παραδείσου, έτσι ώστε να νιώσεις τον πιο υψηλό κραδασμό που μπορείς να έχεις πρόσβαση τη δεδομένη στιγμή, να γεμίσεις από αυτό τον κραδασμό της νέας διάστασης πνευματικής ανύψωσης. Και όλα αυτά, χάρη στο αίμα!

Μετά από αυτή τη θεραπεία καταλαβαίνουμε ότι το αίμα μας είναι μία πολύτιμη ύλη, αλλά και δρόμος προς την Αθανασία.
Με αγάπη!
Νάχνα

Διάρκεια συνεδρίας: 1,5 ώρα
Κόστος συνεδρίας: 85 ευρώ

Θεραπεία/Πρόληψη Προστάτη - Προσφορά Απριλίου 2021
2021-04-01 - 2021-04-30
Θεραπεία/Πρόληψη Προστάτη: Προστασία της αντρικής ταυτότητας
Προσφορά Απριλίου 2021
Ατομική Θεραπεία από την Ελίνα-Νάχνα Νικολίτσα

Ο προστάτης είναι ένα όργανο το οποίο συνδέει το συναίσθημα και τον ερωτισμό. Συνήθως εμφανίζει πρόβλημα στους άνδρες οι οποίοι είναι πάρα πολύ συναισθηματικοί. Σε αυτή την περίπτωση ο προστάτης εγκλωβίζει το συναίσθημα που δεν μπορεί να εκφραστεί μέσω της καρδιάς, αλλά κατεβαίνει για να εκφραστεί μέσω του 2ου τσάκρα όπου και μπλοκάρει η ροή της ενέργειας. Στο σημείο αυτό, συσσωρεύεται σαν ενεργειακή κύστη η οποία δεν μπορεί να διαχειριστεί το συναισθηματικό παρορμητισμό, ή άλλες φορές έχει την τάση να συγκρατεί εκεί το συναίσθημα λόγω έλλειψης ικανότητας διαχείρισης του. Σε κάθε περίπτωση όμως, μιλάμε για ένα εγκλωβισμένο συναίσθημα, το οποίο κατά τα διάρκεια της θεραπείας θα διαβάσουμε και θα απελευθερώσουμε.
Ο προστάτης που εκδηλώνει πρόβλημα σημαίνει πως το συναίσθημα του άντρα «καίει» την αντρική του δύναμη. Έχει να κάνει επίσης με την ανάγκη αποδοχής μέσω της σεξουαλικής ένωσης, γιατί αυτό το συναίσθημα πάντα επιζητά την αποδοχή.
Η ρύθμιση του προστάτη καλό θα είναι να γίνεται προληπτικά σε όλους τους άντρες. Σε όσους έχει εκδηλωθεί ήδη πρόβλημα, στόχος είναι να το αναστρέψουμε ή να το σταματήσουμε. Σε αυτό παίζει ρόλο πόσα χρόνια ο προστάτης αποθηκεύει το θέμα που θα εντοπίσουμε.
Το σημείο ρύθμισης είναι μερικά εκατοστά πάνω από το σώμα, μέσα στο 1ο τσάκρα. Και από εκεί συνδέεται με το αρχέτυπο του με στόχο να αρχίζει το όργανο να αντιλαμβάνεται τι σημαίνει να είναι δυνατό. Δυνατός για τον προστάτη είναι «να μην με κυριεύει το συναίσθημα». Γιατί δεν είναι όργανο που έχει φτιαχτεί για αυτό. Είναι όργανο που έχει φτιαχτεί να είναι ελεύθερο, ώστε να αφήνει το συναίσθημα να το διαχειρίζεται η καρδιά. Ένας προστάτης που δυσλειτουργεί, έχει κάνει μετατόπιση ενέργειας την οποία δεν άντεξε. Μετά τη σύνδεση του με το αρχέτυπο, αρχίζει και ξαναβρίσκει τη δύναμή του γιατί ξανανιώθει ότι «ο εαυτός μου είναι ο μάχιμος εαυτός. Έχω φτιαχτεί για να είμαι ένας μάχιμος εαυτός. Ο μαχητής δεν έχει συναίσθημα. Μπορεί να είναι ο καλύτερος άνθρωπος του κόσμου αλλά το συναίσθημα είναι ικανό να ρίξει το μαχητή.» Αυτή είναι η πρωτογενής ανδρική δύναμη. Και αυτή η ανδρική δύναμη ξαναμπαίνει μέσα στον προστάτη.
Καταλαβαίνουμε λοιπόν ότι η λέξη προστάτης δεν είναι τυχαία, γιατί αυτό το όργανο προστατεύει την ανδρική ταυτότητα.
Συνήθως, μετά το κούρδισμα του, και αφού ανακτήσει την ταυτότητα του, ο προστάτης ζητά να συνδεθεί με κάποιο όργανο. Πρώτα με την καρδιά, γιατί θέλει να δώσει πίσω στην καρδιά αυτά που δεν του αναλογούν. Σαν να λέει, «καρδιά, δικό σου θέμα είναι να διαχειριστείς το συναίσθημα, εγώ διαχειρίζομαι τη δύναμη». Και εν συνεχεία με άλλα όργανα που σχετίζονται με το θέμα. Πχ τα νεφρά, είναι οι νικητές της μάχης και ο προστάτης ο στρατιώτης που έδινε τη μάχη. Τα δυνατά νεφρά θα στηρίξουν τώρα το στρατιώτη, γιατί ξέρουν πώς είναι να μάχεται και να μην εγκαταλείπει τα κεκτημένα.
Και αφού συνδέσουμε τα σχετικά με το θέμα όργανα, ανοίγουμε ένα κανάλι φωτός ανδρικής δύναμης όπου επιστρέφει η ανδρική δύναμη ώστε ο προστάτης να νιώθει πως δεν χρειάζεται πια να την αποδεικνύει.

Απευθύνεται :
Σε όλους τους άντρες ανεξαρτήτως ηλικίας, και ανεξαρτήτως εάν έχει παρουσιαστεί ποτέ δυσλειτουργία.

Διάρκεια συνεδρίας: 1 ώρα
Κόστος συνεδρίας: 65 ευρώ

Θεραπεία Παγκρέατος-Σπλήνας - Προσφορά Φεβρουαρίου/Μαρτίου 2021
2021-02-01 - 2021-03-31
Θεραπεία Παγκρέατος-Σπλήνας: Μεταβολισμός Φωτός

Προσφορά Φεβρουαρίου – Μαρτίου 2021
Ατομική Θεραπεία από την Ελίνα-Νάχνα Νικολίτσα

Πάγκρεας
Το πάγκρεας είναι το όργανο που μεταβολίζει το φως της ψυχής. Είναι το όργανο που ξέρει περισσότερο από κάθε άλλο ποιοι πραγματικά είμαστε. Έχει την ικανότητα να απορροφά το φως της ψυχής και να μεταδίδει στο σώμα αυτές τις πληροφορίες. Είναι ο διαμεσολαβητής του φωτός μας μέσα στο σώμα. Η σχέση με το πάγκρεας μας είναι η σχέση με το ίδιο μας το φως. Όποιος μπορεί να συνδεθεί με το πάγκρεας του νιώθει μία απόλυτη γαλήνη και σύνδεση με τον εαυτό του.
Ένα πάγκρεας είναι χαρούμενο όταν εκτελεί την αποστολή του και νιώθει ότι το φως της ψυχής ρέει άφθονο διοχετεύοντας τις ποιότητες του στην ανθρώπινη ποιότητα μας. Είναι το όργανο που δεν ξεχνά ποτέ ποιοι είμαστε. Όταν νοσεί σημαίνει ότι έχουμε αποσυνδεθεί ολοκληρωτικά από το φως μας. Το πάγκρεας είναι «ο τελευταίος των Μοϊκανών» που κρατά τη μνήμη τους φωτός μας στο σώμα. Εάν αυτό ξεχάσει, τότε κανένα άλλο όργανο δεν μπορεί να θυμηθεί. Ένα πάγκρεας το οποίο δυσλειτουργεί έχει ως αποτέλεσμα να απορρίπτουμε τον εαυτό μας, να δημιουργούμε εμπόδια και αυτό-μπλοκαρίσματα, να μην μπορούμε να επιλέξουμε τι είναι σωστό για εμάς και να επιλέγουμε πάντα το λάθος.
Μέσα από τα πεπτίδια του μεταφέρει και μεταβολίζει το φως της ψυχής μας. Τα πεπτίδια του είναι σαν μικρά εργοστάσια-γεννήτριες διοχέτευσης αυτού του φωτός στο σώμα. Η ινσουλίνη είναι η ορμόνη η οποία μας βοηθά να συνδεόμαστε με τον εαυτό μας. Οι τιμές ινσουλίνης χαμηλώνουν όταν ξεχνάμε τον εαυτό μας.

Tεχνική

Διαβάζοντας το πάγκρεας, διαβάζουμε την αυθεντική ποιότητα φωτός μας (εάν αυτό είναι υγιές). Δεν είναι τυχαίο που βρίσκεται πολύ κοντά στο ηλιακό πλέγμα, που είναι πύλη της ψυχής. Επειδή μεταφέρει το φως της ψυχής μας, μεταφέρει θεϊκή αγάπη. Μεταφέρει την πληροφορία φωτός «Σε αγαπώ» . Ένα «σε αγαπώ» που το λέει κβαντικά το φως σε εμάς. Εάν ασθενεί συνδέουμε το φως της ψυχής μας με το πάγκρεας. Και έτσι ξεκινάει η θεραπεία του. Σε αυτή την τεχνική μεταφέρουμε το Θεϊκό «σε αγαπώ» σε όλο το όργανο, έτσι ώστε το όργανο να βρει και να επαναλειτουργήσει χάρη σε αυτή την αρχετυπική λειτουργία.
Απευθύνεται σε όσους:

Έχουν αποσυνδεθεί από τον εαυτό τους
Βιώνουν συναισθήματα αυτό-απόρριψης
Δημιουργούν εμπόδια και αυτό-σαμποτάζ
Δυσκολεύονται να επιλέξουν τι είναι σωστό για εκείνους
Κάνουν πάντα λάθος επιλογές
Έχουν έλλειψη ενσυναίσθησης
Έχουν διαβήτη
Ανάγκη για συχνή διούρηση
Αισθάνονται αδυναμία
Έχουν συχνά το αίσθημα της πείνας και διάθεση για πολυφαγία
Τάση για παχυσαρκία
Εντονη λαχτάρα για γλυκά

Σπλήνα
Λειτουργεί σαν ένα φίλος άγγελος και προστάτης μας, γιατί κρατάει ισορροπίες. Για αυτό και λειτουργεί σαν ασπίδα στις μολύνσεις.
Το πρώτο πράγμα που ελέγχουμε στη σπλήνα είναι εάν είναι παθητική ή ενεργητική. Και την εναρμονίζουμε βρίσκοντας τον ιδιορυθμό της. Ο ενεργειακός της ρόλος λειτουργεί σαν ένας κεντρικός ελεγκτής που εποπτεύει εάν όλα τα όργανα κάνουν τη δουλειά τους. Ξέρει ακριβώς τι έχει ξεφύγει από τον έλεγχο. Μία σπλήνα που δουλεύει καλά, μπορεί να ισορροπήσει ανισορροπίες άλλων οργάνων μέσω της παραγωγής του αίματος και μπορεί να βάζει σε τάξη τα όργανα και τη σφριγηλότητά τους. Μια άρρωστη σπλήνα οδηγεί σε παραίτηση, τεμπελιά, αδιαφορία, αφήνουμε τα πράγματα να γίνουν όπως να ναι, έλλειψη πρωτοβουλίας, αδιαφορία για τη ζωή, ανικανοποίητο. Δεν παλεύουμε για πράγματα που κάποτε ήταν σημαντικά για εμάς, τώρα ποια δεν έχουμε όρεξη να ασχοληθούμε. Είναι ένα όργανο που μπορούμε να πούμε ότι δεν έχει συναισθήματα στην υγιή της μορφή. Εάν λιμνάσουν συναισθήματα αρχίζει και χάνει τον αυτοσεβασμό της και χάνει το ρόλο της.

Απευθύνεται σε όσους έχουν:

Πρόπτωση οργάνων ή γενικά «κρεμάει» το σώμα τους
Λευχαιμία
Φλεγμονές
Κούραση
Ίκτερο

Διάρκεια συνεδρίας: 1 ώρα
Κόστος συνεδρίας: 65 ευρώ

Ρύθμιση Ορμονών - Προσφορά Νοεμβρίου/Δεκεμβρίου 2020
2020-11-02 - 2020-12-31
Ρύθμιση ορμονικού Συστήματος: Συναισθηματική ταυτότητα
Προσφορά Νοεμβρίου-Δεκεμβρίου 2020

Όταν αλλάζουμε τις ορμόνες, τα πάντα αλλάζουν στο σώμα και κυρίως η συναισθηματική μας ισορροπία. Έχουμε συνηθίσει να ταυτοποιούμε τον εαυτό μας μέσω των συναισθημάτων μας: «είμαι κυκλοθυμικός», «είμαι απαισιόδοξος», «είμαι ανασφαλής», «είμαι ενοχικός» κλπ.

Έντονα ακραία συναισθήματα στη διάρκεια της ζωής μας διαταράσσουν την ορμονική μας ισορροπία. Άπαξ και συμβεί αυτό, είναι δύσκολο και μερικές φορές ακατόρθωτο να ισορροπούμε συναισθηματικά. Ξεκινά έτσι ένας φαύλος κύκλος που δεν σταματά ποτέ. Η συναισθηματική μας ισορροπία μπορεί να σταθεροποιηθεί μέσω της ρύθμισης των ορμονών μας. Οι γυναίκες ξέρουν από μικρή ηλικία ότι οι ορμόνες τους καθορίζουν την ψυχολογία και τη διάθεση τους και επηρεάζουν τα πάντα.

Η τεχνική ρυθμίζει τις ορμόνες μέσα από τα τσάκρας.

Κάθε τσάκρα συνδέεται με ένα αδένα:

1ο τσάκρα: με τις ωοθήκες/όρχεις

2ο τσάκρα: με τα επινεφρίδια

3ο τσάκρα: με το πάγκρεας

4ο τσάκρα: με το θύμο αδένα

5ο τσάκρα: με το θυρεοειδή

6ο τσάκρα: με τους βλεννογόνους αδένες

7ο τσάκρα: με την επίφυση

Όλοι οι αδένες δουλεύονται ενεργειακά μέσω του συκωτιού που είναι το όργανο που φέρει τις πληροφορίες του κάρμα.

Η θεραπεία ρύθμισης του ορμονικού συστήματος είναι υψηλή μετακίνηση της ενέργειας στο σώμα και το κούρδισμα του είναι πολύ λεπτοφυές. Απαιτείται επανάληψη της τεχνικής, ανάλογα με το πρόβλημα. Η συχνότητα της θεραπείας θα διαγνωστεί στην πρώτη συνεδρία. Η τεχνική δουλεύει εξίσου καλά και από απόσταση, για όσους το επιθυμούν.

Απευθύνεται σε όσους έχουν προβλήματα:

Μεταβολισμού και βάρους του σώματος
Εφίδρωσης ή δίψας
Αναπαραγωγής ή πολυκυστικές ωοθήκες ή πρώιμη εμμηνόπαυσης
Σεξουαλικής Διάθεσης
Αναπαραγωγής ή γαλουχίας ή γενικότερης διάθεσης
Όρεξης ή ανορεξίας
Καρκίνου ωοθηκών ή προστάτη
Ανωμαλίας περιόδου
Μειωμένη ανάπτυξη τριχών (στους άντρες)
Ανάπτυξης σώματος και αύξηση οστών (στους εφήβους)
Πίεσης
Πονοκεφάλων
Πρησμένου προσώπου
Υπνηλίας, αυπνίας και εφιάλτη
Θερμοκρασίας σώματος
Δερματικών
Διαβήτη

Διάρκεια συνεδρίας: 1 ώρα
Κόστος συνεδρίας: 65 ευρώ

Εκπαίδευση Συμβούλου Αλφα Τσι (ACC Training) / Ιούνιος 2020
2020-06-27 08:00 - 2020-07-01 17:00
15ήμερο Εκπαιδευτικό Σεμινάριο Άλφα Τσι Σύμβουλος®, by Agni Eickermann

(ακριβείς ημερομηνίες και ώρες για το εκπαιδευτικό σεμινάριο για τον Δεκέμβριο 2020 θα ανακοινωθούν σύντομα)
Αυτή η εκπαίδευση απευθύνεται σε όσους έχουν ολοκληρώσει το σεμινάριο Path into Light® (Δρόμος προς το Φως) και επιθυμούν να αποκτήσουν πρόσβαση στον θεϊκό φυσικό νόμο. Ο Πνευματικός Νόμος δεν είναι κάτι σημερινό. Υπάρχει από τις απαρχές του χρόνου, γεννήθηκε στη διάρκεια της δημιουργίας, είναι αγνός και ρέει μέσα από την αρχέγονη ενέργεια -την αγάπη- από τον θεραπευτή στον θεραπευόμενο. Κατά τη διάρκεια της κατάρτισης Alpha Chi Consultant, νέες πηγές γνώσης γίνονται διαθέσιμες και ανοίγουν μέσω του 8ου τσάκρα. Κατά τις επόμενες εβδομάδες και μήνες, ο μαθητής μαθαίνει να ενσωματώνει αυτή τη γνώση στη ζωή του.
Μετά από την αποφοίτηση, μπορείτε να χρησιμοποιείτε τις γνώσεις που έχετε αποκτήσει ως κύρια ή δευτερεύουσα απασχόληση.
Η εκπαίδευση αυτή ξεκινά μέσα από μια διαδικασία αναδρομής στην αρχή της ζωής, μέσα από την οποία ενοποιούνται όλα τα «ξεχασμένα» κομμάτια της ψυχής, ενώ ενεργοποιούνται, αφυπνίζονται και έρχονται στην επιφάνεια της συνείδησης ικανότητες, γνώσεις και πληροφορίες που υπάρχουν βαθιά μέσα σε κάθε άνθρωπο και που ξεχάστηκαν, στην εποχή της πολικότητας.
Επίσης, οι εκπαιδευόμενοι αποκτούν πρόσβαση στο επίπεδο του Πνευματικού Νόμου μέσα από μια μύηση που ενεργοποιεί την αντίληψη και το άνοιγμα του 8ουτσάκρα. Μέσα από το 8οτσάκρα, οι εκπαιδευόμενοι μπορούν να παίρνουν πληροφορίες και να δίνουν συμβουλές επικεντρωμένες στη λύση των προβλημάτων των ανθρώπων που ζητούν την βοήθειά τους. Οι πληροφορίες αυτές, είναι «καθαρές», αυθεντικές και προστατευμένες. Καθώς το 8οτσάκρα βρίσκεται έξω από το συναισθηματικό σώμα, αυτές οι πληροφορίες προέρχονται από ένα επίπεδο γνώσης που δεν επηρεάζεται από τα βιώματα, τις αντιλήψεις και τα συναισθήματα του συμβούλου.
Τι μαθαίνουμε στην εκπαίδευση:

Την πνευματική συμβουλευτική
Με την πνευματική συμβουλευτική δίνεται η δυνατότητα στον σύμβουλο Alpha Chi να συνοδεύει ως επαγγελματίας ανθρώπους στον δρόμο της ζωής τους. Η πνευματική συμβουλευτική αποκολλά τους ανθρώπους από τις προσκολλήσεις τους, τις προβολές και τις φαντασιώσεις τους και τους οδηγεί άμεσα στους στόχους τους, αλλά και στην ανώτερη επίγνωση.
Ενεργειακό Feng Shui
Οι συμμετέχοντες μαθαίνουν εδώ να αναγνωρίζουν τα διάφορα είδη ενέργειας στα κτίρια και στα τοπία και να τα αλλάζουν με τη βοήθεια ενεργειακών συμβόλων. Τα παλιά φορτία ενός χώρου απομακρύνονται και μεταλλάσσονται, ενώ εξαλείφονται οι παράγοντες που επηρεάζουν αρνητικά την υγεία. Το Chi, δηλαδή η ενέργεια της ζωής, έλκεται προς τον χώρο αυτόν και ενεργοποιείται ανάλογα με τις ανάγκες των κατοίκων. Θεραπεύονται οι παλιές εστίες ενέργειας και δημιουργούνται νέες. Μπορεί, επίσης, να επιτευχθεί αρμονία και σε ευρύτερες περιοχές.

Η εκπαίδευση των συμβούλων Alpha Chi είναι μια πρακτική εκπαίδευση, στην οποία θα ζήσετε άμεσα και θα εφαρμόσετε αμέσως στην πράξη τις γνώσεις που αποκτήσατε, καθώς τα επίπεδα πρόσβασης του 8ου τσάκρα θα είναι στη διάθεσή σας από την αρχή. Οι εξετάσεις που γίνονται στο τέλος της εκπαίδευσης δίνουν το δικαίωμα στους επιτυχόντες να φέρουν τον τίτλο του «Συμβούλου Alpha Chi».

Θεραπεία Συκωτιού & Χολής - Προσφορά Μαΐου- Ιουνίου
2020-05-01 - 2020-05-31
Θεραπεία Συκωτιού & Χολής: Αποτοξίνωση Λύπης και Θυμού
Προσφορά Μαΐου- Ιουνίου
Το συκώτι είναι το όργανο το οποίο καταγράφει όλα όσα δεν αντέχουμε. Είναι το πιο λυπημένο όργανο του σώματος, γιατί αναγνωρίζει καλύτερα και από τον εγκέφαλο μας, πόσο λύπη συσσωρεύεται εκεί μέσα. Είναι ο κάδος της ανακύκλωσης όλων των δυσάρεστων συναισθημάτων. Έχει το πιο βαρύ φορτίο γιατί έχει το ρόλο του σκουπιδιάρη της «πολιτείας» του σώματος. Κάνει τη δουλειά του με αξιοπρέπεια, αλλά πολλές φορές νιώθει μόνο του όταν τα άλλα όργανα, σαν σωστοί πολίτες της κοινοπολιτείας του σώματος, δεν κάνουν σωστά τη δουλειά τους, και εναποθέτουν την πιο δύσκολη δουλειά, τον καθαρισμό του σώματος στο συκώτι. Πολλές φορές νιώθει μόνο του, γιατί σε αυτό πέφτει η ευθύνη του να καθαρίζει τα συναισθήματα.
Ένα συκώτι στη σύγχρονη κοινωνία έχει πάρα πολύ δουλειά γιατί δεν καταφέρνει ποτέ να αδειάσει από τα έντονα καθημερινά συναισθήματα και να τα καθαρίσει ολοκληρωτικά. Έτσι κάνει μια δουλειά ασταμάτητη ενώ δεν ξεκουράζεται ποτέ. Θα λέγαμε ότι έχει την πιο δύσκολη δουλειά. Ότι «βγάζει το φίδι από την τρύπα», σε όλα όσα ο εγκέφαλος ή άλλα όργανα δεν μπόρεσαν να διαχειριστούν.
Κάτω από τη λύπη βρίσκεται ο θυμός, κάτω από το θυμό βρίσκεται ο πόνος, κάτω από τον πόνο βρίσκεται η απογοήτευση. Η απογοήτευση δηλαδή είναι η αρχή κάθε δυσκολίας του συκωτιού. Όταν απογοητευόμαστε, είναι σαν να δίνουμε το «πράσινο φως» στον πόνο, το θυμό και τη λύπη, να συσσωρευτούν στο συκώτι.
Είναι ένα όργανο που έχει ανάγκη από την αγάπη μας για να λειτουργεί σωστά. Χρειάζεται υποστήριξη. Έτσι, άνθρωποι που έχουν λάβει υποστήριξη από την οικογένεια τους, έχουν ένα δυνατό συκώτι, γιατί έχει γεμίσει με την πληροφορία «κάποιος με στηρίζει», άρα κι εγώ μπορώ να στηρίξω τον εαυτό μου και να κάνω τη «βρωμοδουλειά» του καθαρίσματος. Οι άνθρωποι που παλεύουν μόνοι τους στη ζωή, χωρίς στήριξη, είναι πολύ εύκολο και πιθανό να νοσήσουν από το συκώτι τους.
Το συκώτι πρέπει να είναι καθαρό, γιατί κάθε λεπτό της ώρας προσπαθεί να αδειάζει τους κάδους σκουπιδιών των συναισθημάτων. Χρειάζεται τη στήριξη μας, το σεβασμό και την αποδοχή μας. Άρα, όταν εμείς τα έχουμε, μπορούμε να έχουμε ένα δυνατό συκώτι. Εάν δεν τα έχουμε, είναι πολύ πιθανό το συκώτι μας να μας εγκαταλείψει , να σταματήσει να παλεύει μόνο του.
Έχει το ρόλο του σκουπιδιάρη, που όλη του την καθημερινότητα την περνάει μέσα στα σκουπίδια (δεν είναι ένα όργανο πχ όπως η καρδιά που νιώθει βασίλισσα). Το μόνο που χρειάζεται για να συνεχίζει να δουλεύει είναι στήριξη, συμπαράσταση και αποδοχή, αλλιώς δεν βρίσκει νόημα να εργαστεί.
Από πού βγήκε η φράση: «μου έπρηξε το συκώτι»; Είναι όταν κάποιος ζητάει, ζητάει, ζητάει… Επειδή το συκώτι δουλεύει ασταμάτητα «με τις μηχανές του στο φουλ», όταν κάποιος «ζητάει», το συκώτι νιώθει ότι το αναγκάζει να δουλεύει ακόμη περισσότερο, και έτσι το εξαντλεί. Όταν κάποιος μας ζητάει και εμείς για κάποιο λόγο νιώθουμε υποχρεωμένοι να δώσουμε, δεν μας βγαίνει αυθόρμητα, δηλ δεν έχουμε αποθέματα ενέργειας, το συκώτι εξαντλεί τις δυνάμεις του. Αυτό έχει σαν συνέπεια, ή να θυμώνει το ή να τα καταπίνει και να πρήζεται. Κάθε συκώτι στο κάθε σώμα, μπορεί να διαχειριστεί επαρκώς τα συναισθήματα του σώματος. Δεν μπορεί όμως να διαχειριστεί τα συναισθήματα των άλλων. Είναι φτιαγμένο για να διαχειρίζεται τα συναισθήματα που του ανήκουν.
Το λίπος στο συκώτι συσσωρεύεται καθαρά όταν το συκώτι προσπαθεί να διαχειριστεί τα συναισθήματα του μαζί με τα συναισθήματα άλλου ή άλλων ανθρώπων. Που σημαίνει ότι δεν έχει το χρόνο να ασχοληθεί και να καθαρίζει τα δικά του με επάρκεια. Για το συκώτι είναι πολύ σημαντικό ο καθένας να κρατάει τα συναισθηματικά σκουπίδια για τον εαυτό του.
Το συκώτι δεν μπορεί να πει όχι στα σκουπίδια που του δίνει το σώμα, θα πρέπει αναγκαστικά να τα ανακυκλώσει, αλλιώς όλο το σύστημα θα μπλοκάρει. Υπεύθυνα για τα σκουπίδια που θα σταλούν στο συκώτι είναι όλα τα όργανα. Πχ μία υπερευαίσθητη καρδιά που λυπάται τους άλλους, ένας νους μπερδεμένος που δεν μπορεί να ξεχωρίσει τα δικά του «θέλω» από των άλλων, νεφρά τα οποία «στηρίζουν» άλλο άτομο, έντερο το οποίο «συμπάσχει», στομάχι το οποίο «διαμαρτύρεται», πνεύμονας ο οποίος προσπαθεί να «δώσει ζωή» σε κάποιον που έχει κατάθλιψη. Αυτά τα όργανα είναι υπεύθυνα για τα σκουπίδια που μεταφέρονται από άλλους, στο συκώτι. Αν αυτά τα όργανα που αναφέρθηκαν, συσσωρεύουν συναισθήματα εξωγενή, αναγκαστικά θα πάνε στο συκώτι, γιατί αυτά τα όργανα δεν έχουν την ικανότητα να καθαρίζουν συναισθήματα. Η αρμοδιότητα αυτή ανήκει στο συκώτι, το οποίο δεν έχει την άδεια να κάνει διαλογή, των δικών μου και των δικών σου σκουπιδιών, πρέπει όλα να τα καθαρίσει. Και όταν τα καθαρίζει, πρέπει να τα αποβάλει μέσω της χολής, νεφρά κλπ.
Δεν παραπονιέται όμως, κάνει πιστά τη δουλειά του, για αυτό και δεν δείχνει τα προβλήματα του παρά μόνο όταν είναι πολύ αργά.
Σε ποιους απευθύνεται:

Σε όσους έχουν:
χαμηλό ανοσοποιητικό, χοληστερίνη, χαμηλό μεταβολισμό, κακή πέψη και δυσκοιλιότητα
Κόπωση
Δερματικά προβλήματα
Ψυχαναγκασμό ή εργασιομανία
Οξύθυμη διάθεση , εκρήξεις θυμού, τύψεις και καταπιεσμένο κλάμα, λύπη, πικρία, κατάθλιψη
Χαμηλή σεξουαλικότητα ή ανικανότητα
Ημικρανίες, έλλειψη συγκέντρωσης
Παθήσεις των ματιών , σακούλες κάτω από τα μάτια
Έχουν κάνει χημειοθεραπείες ή έχουν λάβει πολλά φάρμακα
Συχνό ή υπερβολικό αλκοόλ

Διάρκεια θεραπείας: 1 ώρα και 15’ λεπτά περίπου
Κόστος θεραπείας: 70 ευρώ
Δώρο η ηχογράφηση της συνεδρίας, αποστέλλεται στο email σας, για περαιτέρω κατανόηση στο σπίτι.
Για πληροφορίες και ραντεβού:
Ελίνα-Νάχνα Νικολίτσα
info@nahnavoice.gr
2108616793, 6947433899

ΚΛΕΙΣΤΕ ΤΟ ΡΑΝΤΕΒΟΥ ΣΑΣ

Κουνταλίνι Γιόγκα
2020-03-19 10:00 - 11:30
Κουνταλίνι γιόγκα κάθε Πέμπτη, 10-11.30 το πρωί, με τη Florence Lalanne
Η Κουνταλίνι γιόγκα είναι μια γιόγκα για τον άνθρωπο του σήμερα που εργάζεται, που έχει οικογένεια, που αντιμετωπίζει τις δυσκολίες μίας επιταχυνόμενης εποχής.
Μια γιόγκα για όλους γιατί όλοι χρειαζόμαστε ως πυλώνες την Υγεία, την Ευτυχία και την Πνευματικότητα.
Είναι μια κληρονομιά τεχνικών με σκοπό να διευρυνθεί το όριο επίγνωσής μας ώστε το άπειρο δυναμικό που υπάρχει μέσα μας να ανυψώνει τις πραγματικότητές μας.
Αποτελεί μια γιόγκα πολύτιμη για όσους την εξασκούν και μας ωθεί στο μονοπάτι της εξέλιξής μας.
Κόστος: 10 ευρώ το μάθημα, 15 ευρώ το drop in
